
SUFOI 

Ekspedition og regnskab: 
Skandinavisk UFO Information - SUFOI, 
Postbox 6, 2820 Gentofte 
Giro 9 11 77 25 

Tlf. 02 24 17 02 

Normal ekspeditionstid: Kl. 18-23. 

ståelsen af ufo-fænomenerne ved indsamling og bear¬ 
bejdning af kildemateriale (observationsberetninger, for¬ 

til emnet ved publikationer, foredrag og anden udadvendt 
virksomhed. 

2) Det er SUFOIs opfattelse, at kildematerialet udgør et 

3) Ved et ufo-fænomen forstår vi et himmel-fænomen, hvis 
væsentligste kendetegn er. at det selv efter en nøje under¬ 
søgelse, foretaget af kompetente personer, ikke kan for¬ 
klares som værende et kendt, naturligt fænomen. 

4) Da fænomenerne endnu er uopklarede, ønsker SUFOI 
ikke at fremhæve eller afvise nogen bestemt teori om de¬ 
res art eller oprindelse. 

SUFOI ledes af Repræsentantskabet. 

Den daglige ledelse varetages af formanden og de to 
næstformænd. 

Repræsentantskabet består af 1 repræsentant fra hvert af 
de til enhver tid etablerede områder i Skandinavien og de 
nedsatte arbejdsudvalg. 

SUFOI • UFO-NYT 

De i »UFO-NYT« offentliggjorte artikler fremtræder 
som bidrag til kendskabet og forståelsen af UFO- 
forskningen i dens forskellige former, uden at SUFOI 
nødvendigvis anerkender de tanker, som måtte frem¬ 
komme heri, og uden at organisationen hæfter for de 
fremsatte meninger. Red. 


RADAR-VISUEL OBSERVATION 

JAL-affæren 


A f Bent Hunderup. 


Den 16. november 1986 lettede en Boeing 747, tilhørende Ja¬ 
pan Airlines (JAL), fra Reykjavik, Island, for at fortsætte mod 
endemålet Tokio med en last fransk vin. Ruten gik over Grøn¬ 
land til Alaska, hvor næste stop var Anchorage... Dette er op¬ 
takten til den mest opsigtsvækkende hændelse i de sidste par 

o 

ar. 


Inde over Alaska den 17. november om 
morgenen ca. kl. 5.20 lokal Alaska tid ob¬ 
serverer besætningen på flyet to lyssøjler 
ca. 1,5 km forude og ca. 30 grader til ven¬ 
stre. Lysene følger flyet og kommer så tæt 
på som 300 meter. Flyet har senere radar¬ 
kontakt med en stor genstand i ca. 13 kilo¬ 
meters afstand. Besætningen er skræmt og 
laver en undvigemanøvre med flyet uden 
held — lysene er der stadig. 

Nær Fairbanks ser kaptajnen et glimt af 
et enormt rundt objekt, der er på størrelse 
med to hangarskibe. Kort efter forsvinder 
det. 

Så snart flyet landede i Anchorage luft¬ 
havn, blev besætningen interviewet; først af 
en repræsentant fra FAA (Federal Aviation 
Administration, der hører under det ameri¬ 
kanske trafikministerium) og bagefter af to 
agenter. Begge interviews blev lavet uden 
båndoptagelse, og der blev desværre ikke 
gået særlig meget i dybden. 

Tidsskriftet International Ufo Reporter, 
der udgives af J. Allen Hynek Center for 
UFO Studies i Chicago, bragte i april 1987 
et særnummer, der udelukkende behandle¬ 
de »JAL-affæren«. Artiklen her er i stor 
udstrækning baseret på dette særnummer. 
Men lad os starte med FAA’s rolle. 

FAA-undersøgelsen: 

Sandsynligvis var observationen aldrig ble¬ 
vet undersøgt i detaljer, hvis ikke interessen 
fra de amerikanske nyhedsmedier var ble¬ 


vet vakt. Den første omtale af observatio¬ 
nen kom den 29. december 1986 i Kyoda 
Press i Japan. 

Da pressen begyndte at skrive om obser¬ 
vationen, vågnede FAA-hovedkontoret i 
Washington DC op og kontaktede Ancho¬ 
rage for at få hele historien. Herefter blev 
kaptajn Terauchi interviewet igen den 2. ja¬ 
nuar, hvorunder han afgav et skriftligt vid¬ 
nesbyrd. Den 4. jan. rapporterede pressen, 
at FAA havde genoptaget undersøgelsen. 
Den 5. januar blev 2. piloten interviewet og 
flymekanikeren den 15. januar. Radar¬ 
båndoptagelsen blev sendt til undersøgelse 
hos FAA-specialister. FAA annoncerede, 
at de ville frigive materialet, når de var fær¬ 
dige med hele undersøgelsen. 

Januar gik og februar gik. Endelig den 5. 
marts offentliggjorde FAA resultatet af un¬ 
dersøgelsen. If lg. pressemeddelelser var FAA 
»ude af stand til at bekræfte hændelsen«. 
Hændelsen var ubekræftet fordi den anden 
radar-kontakt nær JAL-flyet på rapporte¬ 
ringstidspunktet ikke var en anden gen¬ 
stand, men snarere et delt radarekko fra 
JAL Boeing 747, altså flyets dobbeltbille¬ 
de. Med andre ord FAA kunne ikke be¬ 
kræfte radarobservationerne, fordi ekkoet, 
som FAA-medarbejderen rapporterede på 
det tidspunkt, kun var en teknisk fejl på ra¬ 
daren. Offentliggørelsen nævnte ikke at 
»det delte radarekko« blev modsagt af det 
faktum, at det ekstra ekko ikke viste sig 
hver eneste gang radaren fejede hen over 

Den stiplede linie af lyspletter viser flyveruten for JAL 1628. Stregerne markerer FAA flyve¬ 
ruter. Foto: CaliforniaUFO, no.2,1987. 


skærmen, og at en flyveleder havde udtalt, 
at de normalt aldrig fik delt radarekko i det 
område, hvor JAL-flyet befandt sig. Of¬ 
fentliggørelsen kom ikke med nogen for¬ 
klaring på observationen og argumenterede 
heller ikke imod besætningens beretning. 

FAA-udtalelsen i marts måned gav mind¬ 
re genlyd i pressen end den tidligere udtalel¬ 
se i januar. Dette kan skyldes, at pressen 
misforstod udtalelsen. F.eks. berettede 
NBC fejlagtigt, at » Terauchi’s besætning 
ikke var sikre på , at de havde set et UFO«, 


og at FAA konkluderede efter 3 mdr’s un¬ 
dersøgelse, at der ikke var noget der be¬ 
kræftede eller understøttede pilotens histo¬ 
rie. NBC-dækningen undlod at nævne, at 
de to andre besætningsmedlemmer uafhæn¬ 
gigt af hinanden bekræftede pilotens rap¬ 
port om de mange lys foran og til venstre 
for flyet, og at flyets radar havde vist et 
meget stort objekt i retning af disse lys. 

Den første kontakt 

Båndoptagelsen af kommunikationen mel- 


Årets UF O-bog 

UFOs 

1947 - 1987 : 

THE 40-YEAR SEARCH FOR 
AN EXPLANATION 
compiled by Hilary Evans, 
with John Spencer, for BUFORA 

For at markere 40 år med 
observationer, undersøgelser og 
forsøg på at finde en forklaring, 
har British UFO Research 
Association (BUFORA) udgivet 
et enestående, internationalt 
værk. Over 40 af verdens 
førende ufologer har bidraget 
med artikler. Der er referencer 
til hver artikel, korte forfatter¬ 
biografier, mange illustrationer, 
en omfattende bibliografi og en 
liste over ufo-organisationer. 

• UFOs throughout history, Michel 
Bougard • Before the Flying Saucers 
came, Nigel Watson • The ghost rockets, 
Anders Liljegren & Clas Svahn • The 
Maury Island caper, John A. Keel • 13 
UFO case histories, Kim Hansen • UFOs 
as related to the African tribal system, 
Cynthia Hind • UFOs in Latin America, 
Willy Smith • UFO Occupants, Peter 
Hough • UFO crash-retrievals, Leonard 
Stringfield • Saucerful of secrets, Andy 
Roberts • UFO statistics, Claude Maugé 

• Defining the UFO, Richard Haines • 
Investigating the UFO, V . J. Ballester 
Olmos • UFO effects upon people, 

James McCampbell • Radar and the 
UFO, Martin L. Shough • Assessing the 
witness, Alex Keul & Ken Phillips • The 
role of the computer, John Spencer, 
Maurizio Verga & Jacques Vallée • The 
Paradox of UFO design, Jenny Randles • 
The UFO propulsionists, Ken Behrendt • 
Ambiguity in UFO behaviour, Robert 
Girard • The ET hypothesis, John Prytz • 
British spooklights, David Clarke & 
Granville Oldroyd • UFOs as natural 
phenomena, Chris Rutkowski • UFOs 
and concepts of reality, Jenny Randles • 
Alternative hypotheses, Dennis Stacy • 
UFOs and scientists, Ron Westrum • The 
day the Flying Saucers invaded the 
cinema, Nigel Watson • UFOs and the 
public, John Spencer • Conspiracy and 
cover-up, Hilary Evans • UFOs as 
psychological and parapsychological 
phenomena, Mark Moravec • The psycho- 
physical nature of UFO reality: a 
speculative framework, Jacques Vallée • 
UFOs as social and cultural phenomena, 
Hilary Evans • Levels of mystification, 
John Rimmer • The case for scepticism, 
Michel Monnerie • The case against 
scepticism, Willy Smith • UFOs as 
folklore, Bertrand Méheust. 

UFOs 1947-1987 has been compiled and 
edited by Hilary Evans - widely-respected 
author of the ground-breaking Visions ★ 
Apparitions ★ Afien Visitors (1984) - 
aided by John Spencer. Both are 
members of BUFORA’s council. 

ISBN: 1 870021 02 9 
244 x 172 mm, sewn, paper. 352 pp, 
photos, diagrams, tables, index, bib, 
notes & refs. Publication: July 1987. 

Pris kun kr. 185,-. 

Bogen bestilles ved at indbetale 
kr. 185,- + kr. 12,- (porto/eksp.) 
til giro 9117725, SUFOI, Postboks 6, 
2820 Gentofte. 

Skriv »UFOs 1947-1987« på 
modtagerdelen. 


JUBILÆUMS-TILBUD 


Benyt dig af 
dette eneståen¬ 
de tilbud. 

Her er mange 
timers 
spændende 
vinterlæsning 
for få penge. 


»Spøgelsesraketterne« (artikelsamling).førkr. 35,- NUkr. 20,- 

»På sporet af ufonauten« (288 sider) .før kr. 35,- NU kr. 20,- 

»Bortført. Travis Walton Sagen« (68 sider, til.) . . før kr. 40,- NU kr. 20,- 

»UFOer over New Zealand« (74 sider, ill.).før kr. 35,- NU kr. 20,- 

»Synspunkter - 3 UFO artikler« (60 sider, ill.) ... før kr. 30,- NU kr. 20,- 

Bøgerne bestilles ved at indbetale beløbet (+ kr. 12,- til porto/ekspedition) på 
giro 9 11 77 25, SUFOI, Postboks 6, 2820 Gentofte. Husk at skrive på 
modtagerdelen, hvad der bestilles. 

lem JAL-flyet og jordkontrollen i Ancho- 
rage var heldigvis stadig intakt, så lad os fo¬ 
kusere på nogle af hændelserne. 

5:19:15 JAL1628: Anchorage Center, Ja¬ 
pan A ir her , ser I et andet fly oven¬ 
over os? 

5:19:24 AARTCC: JALI628 gentag 
5:19:28 JALI628: Har I et andet fly foran 
os? 

5:19:32 AARTCC: JALI628 roger 
5:19:36 Åh, roger , og æh vi kan se to fly 
foran os 1 mile væk. 

5:19:49 AARTCC: JAL1628 roger , har du, 
æh... kan du identificere flyet? 
5:19:58 JAL1628: Æh, vi er ikke sikre, 
men vi kan se flyene nu. 

5:20:04 AARTCC: JAL1628 roger. Fast¬ 
hold den visuelle kontakt med fly¬ 
ene, og, æh, kan du angive deres 
flyvehøjde? 

5:20:14 JALI628: Ca. samme højde. 
5:20:21 AARTCC: JAL1628 roger. Ønsker 
du at gå højere eller lavere? 

5:20:2 7 JALI628: Æh nej, negat i v, JA L 
1628. 

Ca. 1 minut gik — så prøvede AARTCC 
igen at få identificeret »flyet«. 

5:21:19 AARTCC: JALI628. Prøv at iden¬ 
tificere flyet — og se om du kan af¬ 
gøre, om det er civilt eller militært. 
5:21:35 JAL1628: JAL1628, vi kan ikke i- 
dentificere typen - men vi kan se 
navigationslys, og æh blitz-lignen- 
de lys. 

5:21:48 AARTCC: Roger Sir. Hvilken far¬ 
ve har disse lys? 

5:21:56 JAL1628: Farven er æh hvid, og 
gul tror jeg. 

5:22:03 AARTCC: Hvid og gul. Tak. 

Referencen til Navigationslys* og 'blitz¬ 
lys* er i overensstemmelse med det senere 
vidneudsagn, at besætningen så både regel¬ 
mæssige lys (som navigationslys) og pulse¬ 
rende eller blitzagtige lys. Farverne hvid og 
gul er ikke de normale farver (det er rød, 
hvid og grøn) for fly-lys, men de kan svare 
til ’raketudstødning*, hvilket var, hvad Te- 
rauchi sammenlignede dem med i sit inter¬ 
view og vidneudsagn. 

Efter i flere minutter at have fløjet oven¬ 
over hinanden, skiftede de to ’fly* eller 
'genstande* indbyrdes position. Kaptajnen 
erindrer: 

»Genstandene bevægede sig i formation i 
ca. 3-4 minutter, hvorefter de lagde sig på 
linie, lidt højere oppe end vi var og ca. 40 
grader til venstre for os. Vi rapporterede ik¬ 
ke dette til Anchorage Center. Ærligt talt, 
vi var simpelthen lamslåede.« 

Efter at have hørt om farven på disse 
blitz-lys begyndte AARTCC at forhøre sig 
om flyve-betingelserne (»normale«) og sky¬ 
er (»under os«). Det varede fra 5:22:11 til 
5:23:05 eller ca. 1 minut for AARTCC at få 
oplysningen om skyerne, fordi radiotrans¬ 
missionen blev forstyrret. Kl. 5:22:41 for¬ 
talte AARTCC flyet, at transmissionen 
blev forvansket og bad dem skifte frekvens. 



Kaptajn Kenji Terauchi med sin tegning af 
ufoet, som han så over Alaska i november 
1986. Foto: UFO Contactee no.3, 1987. 


Piloten huskede også kommunikations¬ 
problemet: »Såvel at sendesom at modtage 
var særdeles vanskeligt i 10-15 minutter, 
mens de to genstande var tættest på os og 
forstyrrede kommunikationen med Ancho¬ 


rage Center. Imidlertid blev kommunikati¬ 
onen helt i orden, så snart genstandene for¬ 
lod os igen. Der var ikke nogen fejl i udsty¬ 
ret på flyet«. 

Da kaptajnen blev interviewet, blev han 
bedt om at beskrive kommunikationsfor¬ 
styrrelsen nærmere. Han beskrev forstyrrel¬ 
sen som »en slags - eller ligesom støj fra en 
støjsender... det var bare en støj, der lød 
som zaa, zaa«. 

Kommunikationsmuligheden var nede på 
2 på en skala fra 1-5. Normalt er kommuni¬ 
kationen i det område særdeles god. 

Radar kontakt 

Kort efter at 2. piloten fortalte AARTCC 
kl. 5:23:05, at skyerne var »under os«, rap¬ 
porterede han pludselig en ny udvikling: 
5:23:13 JAL 1628: Og nu er målet, æh gen¬ 
standene slukket eller væk. Vi kan 
ikke se noget. 

5:23:19 AARTCC: JAL1628 OK. Jeg mod¬ 
tager heller ikke noget på radaren. 

Det var sandsynligvis på dette tidspunkt, 
at de to »genstande«, som havde været ret 
tæt på flyet siden 5:18 eller 5:19, pludselig 
flyttede sig længere væk mod venstre. Da 
kaptajnen kikkede til venstre, kunne han se, 
at »der var et blegt hvidt fladt lys i den ret¬ 
ning, genstandene forsvandt, og dette lys 
bevægede sig parallelt med os i samme ret¬ 
ning med samme hastighed og i samme høj¬ 
de som os.« 

På dette tidspunkt besluttede AARTCC- 
manden sig for at finde ud af, om flyvevåb¬ 
net på Elmendorf Regional Operation Con- 


SHINGLE 



60 


5:09:20 PM 
AARTCC kontakter flyet 90 sømil 
nordøst for Ft. Yukon. Venstre¬ 
drej direkte mod Talkeetna. 


5:19:15. Flyet kalder AARTCC 
for at rapportere trafik 
^ lige foran sig. 

'5:23:37. 40 sømil syd for 
» Ft. Yukon. 

f 5:24:53. Ukendt radarekko 
> på flyets radar 
' 5:26:18. Ukendt radarekko 
. på ROCC-radar. 

- 65 ' 


64 


40 sømil 

4-j 

Tidspunkter i minutter og sekunder 
efter kl. 05.00 PM Alaska standard tid. 



35.000 fod (flyvehøjden) 


100 sømil (185 km) 


V 

35.000 

3U.900 

3U.700 

33.600 

32.700 

31.600 

31.000 

31.000 


V 

31,000 fod 


trol Center (ROCC) havde noget på ra¬ 
daren. 

5:23:35 AARTCC (tilROCC): Prøv at se 
ca. 40 miles syd for Fort Yukon! 
Der skal JAL1628 være. Kan du 
fortælle mig, om du ser noget ud¬ 
over flyet omkring hans position? 

Det tog ROCC radaroperatøren ca. 2 mi¬ 
nutter at besvare spørgsmålet. I mellemti¬ 
den skete der ting og sager i flyet og hos 
AARTCC. 

Der var nu gået ca. 14 minutter, siden 
kaptajn Terauchi første gang så lysene, der 
fulgte hans fly, og ca. 6-7 minutter siden ly¬ 
sene var dukket op lige foran flyet, og kun 
omkring 1 minut siden »genstandene« hur¬ 
tigt fjernede sig fra flyet, tilsyneladende i 
retning af » det flade blege lys«, som kap¬ 
tajnen beskrev som »to hvide fluoresceren¬ 
de lys«. 

Hans tegning viser, at lysene ’strømmede 
ud’ horisontalt fra to selvstændige genstan¬ 
de, der lignede to tilsyneladende adskilte 
fluorescerende rør. På dette tidspunkt kun¬ 
ne han kun se de to hvide lys. Han var ikke 


sikker på, om de to genstande var blevet til 
to hvide lys, efter de havde bevæget sig læn¬ 
gere væk fra flyet, eller om de hvide lys var 
noget helt andet. Senere på turen kunne 
han se omridset af noget stort, der forbandt 
de to lys. Efter at have set dette fik kaptaj¬ 
nen fornemmelsen af, at de fjerne lys sad 
på et stort »moderskib«, og at de to mindre 
genstande var søgt over til dette »moder¬ 
skib«. 

Det var svært for de andre besætnings¬ 
medlemmer at se de blege lys gennem det 
venstre vindue, og de prøvede ikke at be¬ 
skrive hverken lysenes form eller oriente¬ 
ring. De bekræftede imidlertid, at der var 
nogle lys ude til venstre, hvor piloten angav 
det. 

Indtil dette tidspunkt havde AARTCC 
ikke anerkendt, at noget unormalt blev op¬ 
fanget på radaren. Terauchi mindedes, 
hvad han følte på dette tidspunkt: 

» Vi havde tidligere sagt, at vi så et lys ca. 
60 grader til venstre i samme højde som os, 
og vi var spændt på, om de kunne se noget 
på radaren. Anchorage Center svarede, at 
de ikke så noget på radaren«. 


(Se svarene fra AARTCC kl. 5:19:32 og 
delvis 5:23:19) 2. pilot Tanefuju huskede, 
at selv om lysene nu var længere væk, be¬ 
sluttede kaptajnen at » undersøge genstan¬ 
den ved hjælp af flyets radar«. 

Terauchi skrev: »Jeg troede, det var 
umuligt at få noget på en fly-radar, hvis en 
større jord-radar ikke viste noget, men jeg 
bedømte selv afstanden til objektet som re¬ 
lativ lille. Jeg indstillede vejr-radaren til en 
afstand på ca. 20 miles og radar-vinklen på 
horisonten. Dér var den på skærmen. En 
stor grøn rund genstand kom til syne ca. 
13-15 km væk. Vi rapporterede til Ancho¬ 
rage Center, at vi havde sporet genstanden 
inden for 13-15 km. Vi spurgte, om de kun¬ 
ne spore den på jord-radaren, men det lod 
til, at det var umuligt for dem«. 

I forbindelse med interviewet i januar 
huskede Terauchi, at radarkontakten skete 
ca. 15 minutter efter, at han første gang så 
lysene, dvs. omkring kl. 5:25:00. Han var 
ikke langt fra. 

5:24:50 AARTCC: JALI628, har du stadig 
visuel kontakt med genstanden? 
5:24:53 JAL1628: Bekræfter. Vi har også 
radarkontakt, og (..... uforståeligt, 
transmissionen forstyrres). 

5:25:02 AARTCC: JAL1628 Roger. Jeg 
har fanget noget på radaren ca. 5 
miles bag jer. Er du enig? 

5:25:12 JALI628: Negativ. Æh, 8 miles, 
samme højde som os. 
Flymekaniker Tsukuba kunne huske flyets 
radarobservation: »Ca. 10 miles« og en 
»grøn prik og dog ikke nøjagtig en prik, 
men snarere en streg«. Han »mente ikke, at 
det var de samme lys, som han havde set 
foran flyet«. Her refererer Tsukuba til den 
visuelle forskel mellem de to lysende ge¬ 
nstande, som havde været lige foran flyet, 
og det blege hvide lys fra »moderskibet«. 
Tsukuba beskrev dette andet lys som »meg¬ 
et svært at se« og »uklart«, men alligevel så 
han det i »/' alt 30 minutter«. 

Iflg. Tsukuba (og også piloten og 2. pilo¬ 
ten) var der ingen problemer med reflekser i 
vinduet fra det interne cockpitlys, da alle 
lys i cockpittet var slukkede. Tsukuba var 
sikker på, at lyset fra »moderskibet« var 
udenfor flyet. 

Radarekkoet forblev på skærmen i nogle 
minutter, »mens vi kommunikerede med 
Anchorage Center«, sagde kaptajnen, »be¬ 
vægede de to blege hvide lys sig gradvist til 
venstre og 30 grader bagud, som om de for¬ 
stod vor konversation. Da de kom tilstræk¬ 
keligt langt tilbage, forsvandt de fra rada¬ 
ren. 

Dette er ikke så mærkeligt, da vejrradaren 
ikke kan dække en større vinkel end 90 gra¬ 
der til venstre og højre for flyet. Mens »ly¬ 
sene fra moderskibet« således bevægede sig 
bagud og radarekkoet forsvandt, havde 
luftvåbnet og AARTCC deres egne radar¬ 
kontakter. Kl. 5:25:43 efter 2 minutters ef¬ 
tersøgning, rapporterede ROCC-radaren til 
AARTCC, at de fik en ’surge primary re¬ 
turn*. Hermed menes et radarsignal uden et 
tilsvarende svarsignal. (Et svarsignal tilba- 

gesendes automatisk fra en fly-radar som et 
kodet signal, som svar på et signal fra en 
jordstation). ROCC-kontrollen tilføjede 
»Jeg ved ikke om det er fejlagtigt, men ...«. 
AARTCC svarede: 

5:25:50 AARTCC: Negativ, det er ikke 
fejlagtigt. Hold forbindelsen fast, 
hvis du fanger et svarsignal og be¬ 
kræft, at du ikke har noget mili¬ 
tærfly oppe i det område. 

5:25:57ROCC.Dette bekræftes. Vi har ik¬ 
ke nogen deroppe i øjeblikket. Kan 
du give mig positionen på dit radar¬ 
ekko? 

5:26:03 AARTCC: Jeg modtager et signal 
omkring 50 miles sydøst. Men det 
er lige foran JALI628. 

5:26:13 ROCC:OK, jeg har ham. 

5:26:15 AARTCC: Den ligger 8 miles foran 
ham i samme højde (35.000 fod). 
5:26:18 ROCC: OK. Jeg har den omkring 
den position. 

Det fremgik, at ROCC-radaren viste et 
svarsignal fra omkring den position, som 
piloten havde rapporteret. AARTCC bad 
derefter ROCC om at kontrollere, om der 
var nogen militærfly i nærheden af 
JAL1628’s position — og sluttede derefter 
konversationen med ROCC kl. 5:26:35. 

Ca. 1 minut senere kaldte AARTCC 
ROCC og fortalte, at »genstanden foran 
JAL1628 er ukendt for os«. ROCC svare¬ 
de: »OK, vi har mistet kontakten med den 
nu«. AARTCC fortsatte: »OK. JAL 1628 
har stadig visuel kontakt, men han kan ikke 
identificere den. Han mener , den har hvide 
og gule lys«. 

Hertil svarede ROCC (5:28:04): »OK, 
jeg har fuldstændig mistet fobinde Isen «. 

Med andre ord der var ikke længere 
ROCC radar-ekko. Under denne konversa¬ 
tion fortsatte flyet i lige linie med kurs 215 
grader sydvest mod Talkeetna. De usæd¬ 
vanlige lys befandt sig til venstre for flyet. 
Kaptajnen erindrede: 

»Da de var foran os, befandt de sig en 
anelse højere oppe end os, men nu placere¬ 
de de sig lige under horisonten, hvor det var 
vanskeligt at se noget (på grund af den 
mørke baggrund). Afstanden imellem os 
var stadig ca. 7 miles. Flyets radar viste ik¬ 
ke længere noget, da lysene var for langt til 
venstre, hvor radaren ikke kunne nå«. 

Moderskibet 

Set fra det formodede »moderskib«, var 
flyet nu synligt på baggrund af den lysere 
vestlige himmel, mens flyets besætning ikke 
kunne se omridset af »moderskibet«, fordi 
dets baggrund var den mørke himmel mod 
sydøst. Kaptajnen kunne kun se nogle sva¬ 
ge lys. 

Kaptajn Terauchi fortsatte sin beretning: 
» Vi passerede nu Eielson A ir Force Base og 
Fairbanks«. (Faktisk var flyet på dette tids¬ 
punkt kl. ca. 5:30 ca. 20 miles nordøst for 
Eielson og ca. 30 miles øst-nord-øst for 
Fair banks). »Lysene fra byen virkede meg¬ 
et stærke, fordi vore øjne var vænnet til 
mørket«. (Cockpit-lysene havde været 



Kaptajn Terauchi’s tegning af det »gigantiske rumskib« - lavet 1-2 måneder efter hændel¬ 
sen. 



Kaptajnens tegning af de to »rumskibe« set 
gennem vinduet. 


slukket for at undgå reflekser i ruderne). 

»Vi var netop over lysene fra byen, da vi 
endnu engang så tilbage på det blege, hvide 
lys! For pokker! Der så vi silhouetten af et 
gigantisk rumskib! Vi måtte væk i en fart. Vi 
anmodede Anchorage Center om tilladelse 
til at ændre kurs 45 grader til højre. Det 
føltes som en evighed, før vi fik 
tilladelsen«. 

Faktisk tog det kun 15 sekunder, viser 
AARTCC-båndoptagelsen. Men det tog 
længere tid at påbegynde kursændringen. 
5:30:16 JALI1628: (Brudt kommunikation 
- uforståeligt) 

5:30:20 AARTCC: JAL1628 (heftigt), du 
er uforståelig, kom igen. 

5:30:23 JAL1628: Anmoder, æh, afvige, 
æh, æh, æh, fra, æh objektet, æh, 
anmoder kurs 240 

5:30:31 AARTCC: JAL1628 roger. Flyv 
kurs 240... JALI628 (heftigt) æn¬ 
dringen imødekommet som en 
nødvendighed. 

5:30:49 JALI628: Den er-æh - meget stor! 
5:30:52 AARTCC: JAL1628! Du er stadig 
brudt - kom igen. 

5:30:56 JAL1628: Den er - æh - meget, me¬ 
get stor! 

Radaroplysningerne viser, at ved at an¬ 
mode om kurs 240, bad Tamefuji om at 
måtte dreje 60 grader til højre. 

Kaptajnens beretning fortsætter efter 
denne kursændring: 

» Vi så bagud igen, og der var det stadig: 
Dette er JALI628. Vi anmoder igen om at 
ændre kurs 45 grader til højre. Vi skal 
væk fra det objekt. JA LI628. Dette er An- 
chorage Center. Vi råder jer til at tage en 
360 grader drejning. JALI628: Tak. Vi for¬ 
tsætter 360 grader«. 

Kaptajnen huskede ikke helt rigtigt. Ind¬ 
en 360 grader drejningen kom der en an¬ 
modning om at ændre flyvehøjden fra 
35.000 fod til 31.000 fod - kl. 5:32:07. Sene¬ 
re kl. 5:36:37 anmodede AARTCC flyet 
om at foretage en 360 grader drejning. Men 
så foregriber vi begivenhedernes gang. 

Lige efter at flyet foretog drejningen til 
højre, kaldte AARTCC kontrollen ved Fa- 
irbanks indflyvningsradaren, for at finde 
ud af om denne kortrækkende radar hav¬ 
de en kontakt nær Japan Air flyet. Indflyv¬ 
ningsradaren rapporterede ingen kontakt 
udover JALI628. Lige efter drejningen til 
højre var flyet 20 miles nord for Eielson Air 
Force Base og 30 miles øst for Fairbanks. 

Kl. 5:32 fortsatte samtalen mellem kon¬ 
trollen og JALI628. JALI628 anmoder om 
at ændre flyvehøjden fra 35.000 fod til 
31.000 fod og får tilladelsen. Efter 4 minut¬ 
ter var flyet på den lavere flyvehøjde. Her¬ 
efter fortsatte det: 

5:32:58 AARTCC: JAL1628! Har du sta 
dig følgeskab? 

5:33:00 JALI628: Stadig der, som i forma¬ 
tion. 

5:33:07 AARTCC:JALI628, forstået. 

Halvandet minut gik, mens flyet mindsker 
højden. Så beslutter AARTCC at finde ud 
af, hvad der sker med objektet. 

5:34:38 AARTCC: JAL1628, giv os posi¬ 
tion på objektet. 

5:34:42 JALI628: Bekræfter. Lige over 
Fairbanks. 


5:34:52 AARTCC: JAL1628, forstået. Ob¬ 
jektet er over Fairbanks nu. 

5:34:56 JAL1628: Bekræfter, æh anmoder 
om kurs 210. 

5:35:02 AARTCC: JAL1628, roger. Æn¬ 
dringen imødekommet som en 
nødvendighed. 

5:35:15 AARTCC: JAL1628 i hvilken høj¬ 
de er objektet? 

5:35:20 JAL1628: Æh, samme højde. 

Endnu et minut gik, hvor AARTCC kald¬ 
te Fairbanks radaren igen. Og igen var sva¬ 
ret, at man ikke opfangede andet end 
JAL1628. 2. piloten ønskede at flyve direkte 
til Talkeetna. 

5:36:12 JAL1628: Æh, Anchorage Center. 
JALI628 - anmodning om at gå di¬ 
rekte til Talkeetna. 

5:36:18 AARTCC: JAL1628 OK, direkte til 
Talkeetna, og æh giv mig objektets 
position. 

5:36:24 JALI628: Æh samme po.... sam¬ 
me position. 

Med andre ord var objektet forblevet i 
den samme position i forhold til flyet og 
havde fulgt flyet ned til højden 31.200 fod. 
AARTCC besluttede at Heste’ dette usæd¬ 
vanlige fænomen. 

5:36:37 AARTCC: JAL1628, sir,jeg vil be¬ 
de jer gøre en drejning til højre 360 
grader, og fortæl mig så, hvad ob¬ 
jektet gør. 

5:36:47 JALI628: Højredrejning 360. 

I kaptajnens senere vidnesbyrd skrev 
han: 

»Vi skulle væk fra det objekt. Det 
tog for lang tid med autopiloten, så vi skif¬ 
tede over til manuel flyvning og startede 
drejningen«. 

I begyndelsen troede besætningen, at 


’moderskibet’ var forsvundet, men da drej¬ 
ningen var fuldført, og de kikkede bagud, 
så var det der stadig. Konklusionen var alt¬ 
så, at objektet fulgte flyet hele vejen rundt i 
drejningen, hvilket også stemte overens 
med en radarrapport fra samme tidspunkt. 
5:38:57 AARTCC: Anchorage Center (til 
ROCC) 

5:38:58 ROCC: Ja. Vi har kontakt på no¬ 
get andet udstyr her. Vi har 2 gen¬ 
stande (flight of two), men kun én 
primær kontakt. 

5:39:05 AARTCC: OK, hvor er - følger 
den ham? 

5:39:07 ROCC: Det ser sådan ud. 

5:39:10 AARTCC: OK, stand by. 

Brugen af udtrykket »flight of two« vi¬ 
ser, at på radaren havde JALI628 selskab 
af noget. Endvidere fik ROCC det indtryk, 
at den fulgte bagefter flyet. Lige efter at 
ROCC bekræftede »flight of two«, havde 
AARTCC kontakt med JAL1628. 

5:39:10 AARTCC: JAL1628: Roger, fort¬ 
sæt efter eget skøn til Talkeetna 
J125 Anchorage (J125 er en be¬ 
stemt flyrute). 

5:39:15 JAL1628: (uforståeligt) 

5:39:23 AARTCC: JAL1628 (heftigt) Ro¬ 
ger, Sir. Den militære radar viser, 
at I har en \primær kontakt 9 i halen 
på jer lige nu! 

5:39:32 JAL1628: Æh, gentag, JAL1628. 
5:39:35 AARTCC: JAL1628 (heftigt). Den 
militære radar viser en uregelmæs¬ 
sig 'primær kontakt * i halen på jer 
lige nu! 

5:39:47 JAL1628: Jeg tror . 

Imens samtalen mellem flyet og en flyle¬ 
der fra AARTCC fandt sted, var en 
AARTCC-mand igang med ROCC. 

5:39:24 AARTCC: OK, har du nogen, du 
kan sende derop - kan du gøre det? 
5:39:30 ROCC: Ved du hvad - jeg vil tale 
med forbindelsesofficeren om det¬ 
te. 

5:39:33 AARTCC: OK. Det er begyndt at 
bekymre Japan Airline (utydeligt) 
1628 en 747. Han laver en 360 nu, 
og den følger stadig. 

5:39:46 ROCC: Hvor er den, lige bag ham 
eller hvad? 

5:39:50 AARTCC: Kom igen. 

5:39:51 ROCC: Æh, jeg taler lige med min 
anden radar-mand, han følger fly¬ 
et på noget andet udstyr. 

5:39:54 AARTCC: OK. 

5:39:55 ROCC: OK, vi kalder lige militæ¬ 
ret om dette. 

Her endte samtalen med ROCC, og flyet 
blev kontaktet igen. 

5:40:10 AARTCC: JAL1628, her er 
A nchorage. 

5:40:12 JAL1628: Fortsæt. 

5:40:13 AARTCC: Roger, Sir, ønsker I mi¬ 
litær assistance? 

5:40:17 JALI628: Negativ, negativ. 

Kaptajn Terauchi’s umiddelbare reakti- 

on på tilbudet om militær assistance var at 
forkaste det. I sit senere vidnesbyrd forkla¬ 
rede han reaktionen: »Vi afviste hurtigt til¬ 
budet. Jeg kendte til et tidligere tilfælde, 
hvor et amerikansk militærfly - en Mustang 
- var sendt i luften for en lignende nærmere 
kontrol', og var endt i en tragedie. Selv F-15 
fly med den nyeste teknologi var ingen sik¬ 
kerheds-garanti mod væsener med en 
ukendt høj teknologi.« 

Trods det negative svar blev AARTCC 
ved: 

5:40:26 AARTCC: JAL1628 (heftigt) Sir , 
vi har militærfly til rådighed på Ei- 
elson 40 miles borte. Jeg kan sen¬ 
de dem op og kontrollere objektet 
for jer. 

5:40:34 JAL1628: Roger. 

5:40:35 AARTCC: JALI628, roger. Øn¬ 
sker I vi skal gøre det? 

Herefter opstod der lidt forvirring i kom¬ 
munikationen, og den blev delvis utydelig. 
AARTCC kontaktede ROCC igen 
(5:41:56) for at høre, om de stadig havde 
radarkontakt med objektet. Kl. 5:42:24 
svarer ROCC, at de ikke længere har kon¬ 
takt. 

På dette tidspunkt kommer flyet ud af 
drejningen, og kaptajn Terauchi kikker til¬ 
bage — og dér er den igen! 

Flyet havde nu kurs mod Talkeetna. Om¬ 
kring kl. 5:40 lettede et passagerfly (United 
Airlines) fra Anchorage med kurs nordpå 
mod Fairbanks. Nogle minutter senere var 
det oppe i 29.000 fod. Flyet blev kontaktet 
af AARTCC, der bad piloten undersøge 
JAL-flyet og gav positionen på dette. Mens 
flyene nærmede sig hinanden, bad UA-flyet 
om at få tændt JAL-flyets landingslys, så 
de nemmere kunne se flyet. På dette tid¬ 
spunkt lod UFO’et sig »falde tilbage« og 
lod JAL-flyet komme langt foran. 

Kl. 5:50 havde UA-flyet JAL-flyet i sigte 
og meldte tilbage, at der ikke var noget at 
se ud over JAL-flyet. Endnu et fly, der var i 
nærheden, denne gang et militært trans¬ 
portfly blev dirigeret tæt på JAL-flyet, og 
også dét meldte tilbage, at der ikke var no¬ 
get at se. JAL-flyet fortsatte til Anchorage 
og landede kl. 6:20. 

Forklaringer 

FAA besluttede klogt nok ikke at prøve at 
forklare, hvad det var piloterne havde set. 
Der var andre, der ikke var lige så kloge, og 
som ikke ville vente på det endelige resultat 
af FAA’s undersøgelse. Iflg. Philip Klass 
fra Skeptical Inquirer var der tale om hen¬ 
holdsvis Jupiter og Mars. Han undrer sig 
over, at selv om Jupiter og i mindre ud¬ 
strækning Mars var lysstærke den aften og 
synlige for kaptajn Terauchi, så rapporte¬ 
rer kaptajnen alligevel ikke at have set dem, 
men kun et UFO med hvidt og gult lys. 
Philip Klass kunne også have fastslået, men 
gør det selvfølgelig ikke, at kaptajn Terau¬ 
chi heller ikke nævnte overfor Anchorage- 
kontrollen, at han kunne se utallige stjerner 
på himlen, by-lys på jorden og den sidste 
glød fra solnedgangen i vest. 


Philip Klass skulle have ventet med sin 
udtalelse, til han havde kendskab til alle 
oplysningerne. F.eks. vidste han ikke, at de 
andre besætningsmedlemmer i separate in¬ 
terviews bekræftede kaptajnens rapport om 
lysene, der kom til syne foran flyet, og at de 
fulgte flyet i mindst 10 minutter. Han vidste 
heller ikke, at lysene flyttede sig indbyrdes 
fra at være ovenover hinanden til at være 
ved siden af hinanden. En sådan indbyrdes 
»flytten rundt« ville Jupiter og Mars nok 
have svært ved. 

Selv om Philip Klass diskuterer og til 
sidst affejer radarkontakten hos FAA og 
luftvåbnet, nævner han mærkeligt nok ikke 
flyets radarkontakt. Denne radarkontakt 
blev også bekræftet af de andre besætnings¬ 
medlemmer. På et senere tidspunkt (i april 
1987) trak Klass forklaringen om Jupiter 
og Mars tilbage og udnævnte i stedet et gen¬ 
skin fra fuldmånen på skyerne foran flyet 
som den endelige forklaring. 

I det vesttyske tidsskrift »Night lights« 
nr. 7, 1987, der udgives af CENAP, har 
man en skråsikker forklaring på JAL-flyets 
observation: Nordlys! Det er blot bemær¬ 
kelsesværdigt, at en så erfaren pilot som 
kaptajn Terauchi, der har fløjet i 29 år, he¬ 
runder mange gange under nordlige him¬ 
melstrøg, ikke skulle kunne genkende nord¬ 
lys, når han ser det. 

Konklusion 

Spørgsmålet er selvfølgelig: Hvad så besæt¬ 
ningen egentlig? 

For at analysere observationen er det 
bedst at dele den op i 4 dele. 

For det første så kaptajnen lys nedenfor 
til venstre for flyet, da han befandt sig 
nordøst for Fort Yukon. Iflg. kaptajnen 
lagde han kun mærke til lysene, fordi de til¬ 
syneladende fulgte flyet. Han mente da, at 
det var 2 militærfly på en eller anden missi¬ 
on. Det kunne man jo godt fristes til at tro, 
hvis ikke ROCC 15 minuttersenere fortalte 
AARTCC, at der ikke var nogen militærfly 
i området. 

Herefter flyttede lysene sig hurtigt, stadig 
iflg. kaptajnen, til en position foran og 
temmelig tæt på flyet, hvor hele besætnin¬ 
gen så dem. Hvis dette er korrekt, kan vi 
godt udelukke militærfly. 

Herefter er der 3 vidner til denne besyn¬ 
derlige »lys-formation«. Observationen 
kan ikke være en hallucination, som alle tre 
er ude for. Lysene kan heller ikke være pla¬ 
neter eller stjerner. Disse kunne ses både 
før og efter, »lysene« forsvandt. Der er ik¬ 
ke noget naturfænomen, der kan forklare 
den rektangulære form på lysene i vandret¬ 
te rækker eller de periodevise, blitzagtige 
lys eller omplaceringen af de to »lys«, 
fra det ene over det andet til placering ved 
siden af hinanden osv. 

De eneste formale’ lyskilder, der kan 
være tale om, er stjerner, planeter, månen 
og fjerne by-lys på jorden. Det synes utæn¬ 
keligt, at disse kilder skulle kunne forklare 
disse lys-bundter, der blev rapporteret af 
besætningen. 


Den tredie del af observationen skete, ef¬ 
ter genstandene havde fjernet sig, og besæt¬ 
ningen kun kunne se to blege hvide lys ude 
til venstre, samtidig med at de fik en kon¬ 
takt på flyets radar. Selv om det vel er mu¬ 
ligt, at radaren kan have haft en midlertidig 
fejl — (som hurtigt forsvandt af sig selv 
igen) en fejl som ’dannede’ et radarekko, så 
er det meget mere sandsynligt, at der var et 
virkeligt objekt derude. 

Den fjerde del af observationen har kun 
eet vidne. Det var efter, at ’moderskibet’ 
havde bevæget sig så langt tilbage til venstre 
for flyet, at kun kaptajnen kunne se det. 
Endvidere omfatter den fjerde del kaptaj¬ 
nens ’gigantiske rumskib’ og den efterføl¬ 
gende påstand om, at rumskibet var fulgt 
med flyet rundt i 360 grader drejningen, for 
derefter at forsvinde før UA-flyet kom tæt 
på. Der er selvfølgelig ingen forklaring på 
dette, hvis kaptajnens beskrivelse er fuld¬ 
stændig korrekt. Men under indtryk af de 
vanskelige forhold, hvorunder denne sidste 
observation fandt sted og med tanke på, at 
kaptajnen tidligere var blevet konfronteret 
med 2 »rumskibe« lige foran sit fly, er det 
ihvertfald muligt, at han har mistolket nog¬ 
le mærkeligt belyste skyer, som besætnin¬ 
gen tidligere rapporterede befandt sig un¬ 
der flyet. Skønt der var flere kontakter på 
jordradaren, der viste et objekt bag flyet, 
så var denne kontakt ikke vedholdende el¬ 
ler konstant. Det må derfor konstateres, at 
den sidste del af observationen ikke er så 
overbevisende som den første. 

Men selv om der ses bort fra den sidste 
del, er JAL1628’s observation af 2 »rum¬ 
skibe«, som fulgte flyet, opsigtsvækkende 
nok i sig selv. □ 

Kilder: 

International UFO Reporter , March/April 
1987. 

Night Lights nr. 132 og nr. 137. 

The Skeptical Inquirer , no. 4, summer 
1987. 

CAUS Bulletin , no. 7, March 1987. 

UFO Contactee, no. 3, January 1987. 

FSR, no. 2, 1987. 

The Apro Bulletin, Vol. 33, no. 5. 

Asahi Evening News, Dec. 31, 1986. 

The Japan Times , Dec. 31, 1986 og Jan. 14, 
1987. 

Times-Pispatch, Jan. 14, 1987. 

Kommentar: 

Søndag den 11. januar 1987 havde kaptajn 
Terauchi sin anden ufo-observation under 
en flyvning fra London til Anchorage. 
FAA-talsmand Paul Steucke oplyser, at Te¬ 
rauchi i 11 kilometers højde så »uregelmæs¬ 
sige lys, der lignede rumskibe .« 

Flyve-ingeniøren, der sidder længere bag 
i cockpittet så imidlertid intet. 

Ligesom i november fandt hændelsen 
sted nær Fort Yukon. Men »denne anden 
observation ligner ellers ikke den første... 
der blev intet set på FA A-radarskærmen,« 
oplyser Steucke. 

Red. 

OBSERVATIONER 


ke at blive blændet. Pludselig blev det 
mørkt igen , og der var intet spor af drengen 
eller lyset. Han kan ikke være forsvundet 
langs vejen , uden at jeg havde set det. Jeg 
befandt mig kun omkring 30 meter fra ste¬ 
det. « 


Nisser på Midt 
Sjælland 

Af Kim Møller Hansen. 


Siden august 1987 har Midtsjælland været skueplads for en 
række observationer, der leder tanken hen på gamle sagn om 
nisser og andet troldtøj. Folk i alle aldre har set en mystisk 
»dreng« i forbindelse med en lyskugle eller lysende ring. 


Det begyndte med en omtale i »Dagbladet, 
Ringsted« af en observation i Sorø. Skandi¬ 
navisk UFO Information ville efterforske 
sagen, og »Dagbladet« hjælp med at efter¬ 
lyse vidner. Det resulterede i flere læser¬ 
henvendelser til »Dagbladet« med nye ob¬ 
servationer - samt læserbreve i »BT« og an¬ 
onyme breve til SUFOI. Lad os se på de 
spændende observationer, forsøgsvis op¬ 
stillet i kronologisk rækkefølge med venlig 
hjælp fra Børge Sørensen, St. Ebberup. 

Lyskugle over Sorø sø 

Om morgenen den 12. august oplevede en 
soraner følgende: 

»En orange eller rød lyskugle så jeg kredse 
over søen her i byen (Sorø). Dens spejlbille¬ 
de så jeg i søen. Den kom ud fra skoven , og 
jeg mente først , at det var et ildskær. Men 
efter et par minutter gik det hen over søen 
og henover Sorø Akademi og stod stille i 
luften. Lidt efter dalede det langsomt ned. 


Jeg blev stående et kvarters tid , men så ikke 
mere til det. 

Jeg fulgte stien langs søen , og pludselig 
så jeg det igen. Det stod på jorden , inde på 
Akademiets grund. På græsplænen stod 
den og lyste op som en stor lampe. 

Da jeg kom nærmere , steg den hurtigt op 
til siden og fløj ud gennem porten til byen , 
og lyset gik væk , lige før den nåede porten. 
Der var ingen støj at høre .« 

Den mystiske dreng dukker op 

Omkring midnat - også den 12. august -blev 
den mystiske »dreng« set for første gang i 
Pedersborg: 

»Der sad en dreng på stenene ved vandet. 
Omkring drengen lyste det rødt. Jeg stod 
længe og betragtede lyset. Det røde lys blev 
til en rund ring , og det bevægede sig rundt. 
Drengen stod ved siden af og så ud over sø¬ 
en. Lyset blev hvidt i midten , og langsomt 
voksede det , så jeg måtte vende mig for ik¬ 



te de gamle sagn om svævende kæmpehøje og bjergfolket det samme som vore dages beret¬ 
ninger om ufonauter og ufoer? 


Forfulgt af lyskugle 

En 17-årig pige blev forskrækket den 14. 
oktober mellem klokken 21 og 22, da hun 
cyklede hjem. Hun blev fulgt af en stor 
glinsende kugle, der var 20 til 30 meter bag 
hende. Det så ud, som om den lavede noget 
på vejen. Der kom nogle gnister fra den, og 
da den langsomt passerede hende, så hun 
ind i den, og der var noget, der lignede vin¬ 
ger, der bevægede sig rundt. Men den var 
helt stille. 

»Jeg fik kuldegys , da den kom forbi midt 
på vejen. Den var rød og gul indeni. Jeg 
stod inde på marken med cyklen , da den 
kom forbi. Jeg blev der , til den var langt 
væk , og der drejede den ud til siden og steg 
i vejret. Jeg kunne se den som en hvid 
prik.« Pigen tør ikke fortælle sin far eller 
mor eller andre om sin oplevelse. 


Skinnende lyskugle på mark 

En person, der bor mellem Haslev og Næst¬ 
ved fortæller: 

»Jeg kom kørende i bil klokken 0.30 den 
15. oktober. Lige før Førslev Bygade så 
jeg en person stå inde på marken. Længere 
fremme , ca. et hundrede meter , stod en stor 
skinnende lyskugle inde på marken. Jeg 
kørte langsomt forbi , og så at kuglen bevæ¬ 
gede sig langsomt hen mod personen på 
marken. 

Jeg stod ud af bilen og fulgte kuglen , der 
blev større igen. Et meget stort lys stod stil¬ 
le længere tilbage. Så forsvandt det røde op 
i en bue i luften og var væk i en utrolig fart. 
Der var ingen lyd. 

Jeg følte mig underlig til mode. Hvad la¬ 
vede den person inde på marken i regnvejr? 
Jeg mødte ingen andre bilister , mens jeg 
holdt på stedet. Jeg har aldrig set den slags 
mærkelige lys før«. 


Den lille dreng ved kirkegården 

»Fredag den 6. november klokken 0.30 så 
jeg en rød lysende kugle flyve over kirke¬ 
gården ved Køgevej (Ringsted). Jeg så den 
på en afstand af omkring 50 meter , og den 
var næsten gennemsigtig. Bag brandstatio¬ 
nen dalede den langsomt ned. 

Jeg gik på fortovet ved slagteriet, og der 
så jeg kort efter en dreng komme ud fra kir¬ 
kegården. Han var iført en mørk T-shirt og 
blå bukser. Han fortsatte hen ad fortovet 
og satte sig pludselig ned op ad kirkegårds¬ 
muren. Så oplevede jeg det , der har fået 
mig til at tænke. Der kom en rød lysring da¬ 
lende ned over ham. Jeg så et mørkerødt , 
kraftigt lysglimt , og drengen forsvandt for 
øjnene af mig. Det så meget mystisk ud... 
Jeg tror personligt , at det er et tegn fra Bi¬ 
belen...« 

Den mystiske dreng set ved Roskildevej i Ben¬ 
løse den 26. november 1987 - og mange andre 
steder på Midtsjælland. 


Lyskugle lander midt i Ringsted 

»Torsdag den 12. november kl. 20.15 kom 
jeg gående på Tværalle i Ringsted. Inde på 
den gamle dyrskueplads lyste det op i et 
mærkeligt rødligt skær. På græsset stod en 
dreng og ved siden af ham, 4-5 meter fra 
ham, stod en lysende kugle. Dens diameter 
var omkring 3 meter , og jeg så røde flam¬ 
mer bevæge sig omkring den. Kun i 10-15 
sekunder så jeg drengen ved lyskuglen. Jeg 
kunne tydeligt se ham, og afstanden var 
omkring 25 meter. 

I det samme øjeblik jeg var nået hen til 
hækkene, der er omkring parkeringsplad¬ 
sen, gik drengen hen mod lyset, og det kom 
hen imod ham samtidig. Lyskuglen omslut¬ 
tede ham, og jeg så, at den roterede i en 
vanvittig fart, og dens røde flammer blev en 
mørk, rød ring omkring den. Den hævede 
sig langsomt og fløj skråt ind over svømme¬ 
hallen. Gennem de øverste meter af træer¬ 
nes grene så jeg tydeligt den fløj igennem... 

Drengen havde lyseblå bukser og et 
blankt metalspænde på den ene arm. Dren¬ 
gens hår var mørkt og halvlangt. Pjusket 
var det, og noget rødt var at se på en mørk 
eller grå T-shirt. Jeg så ham fra siden og 


I gamle dage kunne man blive bortført (bjerg¬ 
taget) af bjergfolket, og vendte man tilbage 
igen, blev man aldrig normal som før. I dag 
hører vi af og til om folk, der bortføres af ufo- 
nauter. 



I cirklen ses 4 små fodspor fotograferet ved Vetterslev (Ringsted) den 4. januar 1988. Er det 
spor fra den mystiske dreng? spørger fotografen. Efter billedet at dømme ligner sporene 
mest af alt hare-spor. 


bagfra, og jeg kan genkende ham, hvis jeg 
ser ham igen...« 

I nærkontakt med drengen 

»Den 26. november kom jeg kørende på 
Roskildevej og var på vej hjem efter et be¬ 
søg i Benløseparken. Klokken var 19.50, da 
jeg så et usædvanligt lysskær inde på marken. 
Jeg standsede bilen og steg ud for at se nær¬ 
mere på dette lys. Jeg gik tilbage og var ca. 
25 meter fra lyset, da det langsomt gik ud, 
og stedet blev mørkt. Ved den gamle sme- 
die skråt overfor så jeg en person sidde i 
græsset tæt ved fortovet. Han så mig, da 
jeg gik over vejen for at høre, om vedkom¬ 
mende også havde set dette lysskær. Perso¬ 
nen var en dreng, og selv om det blæste, var 
han kun iført en T-shirt. Han rejste sig og 
gik ad fortovet mod byen. Jeg nåede hen til 
ham og spurgte, hvad han lavede her, men 
han svarede ikke. Han vendte sig om, og 
jeg så nu, at denne dreng vist ikke var helt 
almindelig. Han stod stille og så på mig 


med et udtryk, jeg aldrig før har set. Jeg 
var ude af stand til at få et ord frem... Han 
vendte sig, når der kørte en bil forbi. Der 
må være andre, der også har set drengen og 
dette lysskær. Et par unge på knallert så op 
i luften, da jeg kørte forbi...« 

Drengen ved åen 

Bitten fortæller om en oplevelse, som hun 
havde sammen med sin ven: 

»Jeg og min ven har set drengen forsvin¬ 
de ud i luften... Han var usædvanlig sød og 
pæn. Han ville ikke sige noget, da vi ville 
snakke med ham, og han gik væk i noget, 
der pludselig lyste omkring ham. Vi gik på 
Holbæk vej, uden for Ringsted, da vi så 
ham. Da vi gik på stien ved åen, var han der 
igen, men nu var han inde på marken på 
den anden side af åen. 

Jeg ved ikke, hvordan han er kommet 
over, for der er ingen bro i nærheden... Vi 
så, at der kom et hvidt glimt ved ham, og så 

blev der langsomt rødt omkring ham. Så 
gik drengen og det røde omkring ham lang¬ 
somt væk, og vi så længe på det sted, hvor 
han lige før havde været...» 

Spøgeri på Gyrstinge kirkegård 

Bittens oplevelse blev offentliggjort i BT 
(underskrevet Bente Jensen), og den fik en 
ældre dame i Gyrstinge til at fortælle: 

»Jeg havde lagt en krans på et gravsted, 
da jeg så, at han (drengen) stod længe og 
kiggede på kapellet. Derefter gik han gen¬ 
nem en låge ind i haven bagved. Lidt efter 
kom han igen og gik ned mod udgangen, 
men han så ikke mig, eller også ville han ik¬ 
ke. Jeg sagde ellers goddag til ham. 

Jeg har aldrig set ham før. Da han nåede 
muren ved udgangen, kom der et rødt lyn¬ 
glimt, og det så ud, som gik han lige gen¬ 
nem kirkegårdsmuren. Han var ikke at se 
nogen steder bagefter.« 

Sidst set lillejuleaften 1987 

»Jeg så ham sammen med min veninde. 
Han gik ovre på den anden side af vejen, da 
vi kom imod ham. Vi så det lyse rødt rundt 
om ham, og at han havde metal på den ene 
hånd. Han havde pjusket hår og blå bukser 
og en bluse med korte ærmer. Vi så ham 
uden for Haslev på landevejen til Næstved. 

Det var onsdag den 23. december mellem 
kl. 16 og 17. 

Vi turde ikke gå hen og spørge, hvem han 
var. Der var en bilist, der standsede op, 
men han kørte igen. Drengen ville ikke 
snakke med ham.« 


Landing og fodspor ved Vetterslev? 

SUFOI har fra en 17-årig EFG-elev mod¬ 


taget en interessant rapport. Den unge 
mand fortæller: 

»Den 4. januar 1988 kørte jeg op til min 
kammerat i Vetterslev, 7 km syd for Ring¬ 
sted. Vi havde siddet lidt inde på hans væ¬ 
relse, da hans mor ca. kl. 18.55 kom ind og 
fortalte, at hun kunne se to røde kugler be¬ 
væge sig nede over en mark. Da vi kom ud i 
køkkenet, så vi de røde kugler (30-40 cm i 
diameter, målt i udstrakt arm) bevæge sig 
op og ned i luften, 5-10 meter oppe. Deref¬ 
ter standsede de helt nede ved jorden, hvor 
de blinkede i ca. 9 minutter, og så kom der 
2 store lysglimt, og så så vi ikke mere. 

Da vi gik derud ca. IV 2-2 timer efter, var 
der et sted, hvor sneen var smeltet. Ved si¬ 
den af det var der 4 små spor. Måske spor 
fra den mystiske dreng.« 

Observatøren har fotograferet det for¬ 
modede landingssted og sporene i sneen. 
Lyskuglerne blev set 400-500 meter fra hu¬ 
set, så det er langt fra sikkert, at stedet med 
den smeltede sne og sporene er identisk 
med det sted, hvor kuglerne blev set »lan¬ 
de«. »Drengen« blev ikke set, men pga. 
den megen presseomtale, er det nok nærlig¬ 
gende for observatørerne at sætte sporene i 
forbindelse med ham. 

SUFOI vil undersøge sagen og holde læ¬ 
serne underrettet, hvis der kommer nye op¬ 
lysninger til. 

Fællestræk i oplevelserne 

Alle vidner, på nær EFG-eleven, er 
desværre anonyme, så det er umuligt 
på nuværende tidspunkt at efterforske 
de spændende hændelser yderligere. Fler¬ 
tallet af vidnerne fortæller om en dreng, 
der opfører sig anderledes, men ellers 
er harmløs. Beskrivelserne er nogenlunde 


ens, men det kan selvfølgelig ikke udeluk¬ 
kes, at de sidste beretninger er inspireret af 
de første beretninger, som blev offentlig¬ 
gjort. Endelig fremgår det af brevene, at de 
fleste vidner er kvinder. Måske tør mænd 
ikke fortælle, at de har oplevet noget helt 
usædvanligt? 


Er det overtro? 

Det kan ikke udelukkes, at der er tale om et 
velorganiseret svindelnummer. Men med 
hvilket formål? Og vidnerne virker også 
meget oprigtige i deres breve. De er virkelig 
forbløffede over, hvad de har set, og vil ge¬ 
rne have en forklaring. 

Spørger man folkemindeforskeren Åge 
Skjelborg, vil han sige, at vore dages beret¬ 
ninger om små væsner (ufonauter) og ufoer 
er en moderne udgave af overtroens nisser, 
dværge og trolde. Både ufonauter og nisser 
er drømmesyn, altså en slags fantasifostre. 
Fantasien har altså drillet de mange menne¬ 
sker på Midtsjælland? Eller har den? Nej, 
det lyder underligt, at så mange mennesker 
lige netop her skulle se det selv samme 
drømmebillede: en lille dreng og et mystisk 
lys. 

Én ting er sikkert: De mange vidner giver 
udtryk for, at de virkelig har set det, som 
de fortæller om! Og det er i sig selv grund 
nok til, at sagen bør efterforskes. 

Skandinavisk UFO Information (SU¬ 
FOI) vil meget gerne i kontakt med alle, 
som mener, at de kan bidrage med oplys¬ 
ninger i sagen om drengen og lyskuglerne 
på Midtsjælland. For at kunne efterforske 
beretningerne, skal navn og adresse være 
foreningen bekendt, men over for offentlig¬ 
heden kan man naturligvis forblive ano¬ 
nym. □ 


Kilder 

Dagbladet, Ringsted: 14.8.87, 3.10.87, 

6.10.87, 20.10.87, 

17.11.87, 30.12.87. 

BT: 3.12.87, 10.12.87. 

Anonyme breve. 

Er man interesseret i at læse mere om den 
mulige sammenhæng mellem ufoer og fol¬ 
ketro, kan disse to bøger anbefales: 

Åge Skjelborg: »På sporet af ufonauten«. 
(Berlingske Leksikonbibliotek, 1979). 
Bogen koster kun kr. 20,- og kan købes 
hos SUFOI. 

Kim Møller Hansen: »UFO. En bog om 
observationer af gådefulde himmel¬ 
fænomener«. (Gyldendal, 1987). Bogen 
koster kr. 56,- og kan også købes hos 
SUFOI. 

Husk at betale kr. 12,- for porto/ekspedi¬ 
tion. Køber man flere materialer, skal 
dette gebyr selvfølgelig kun betales én 
gang! 

I »UFO-VISION 1987« kan man desuden 
læse artiklen: »Folketro og ufoer«. 


Her er grundbogen, der på seriøs og overskuelig måde behandler 
ufo-sagens mange spændende aspekter. 

48 rigt illustrerede sider med 
kapitler om: 

• Danske ufo-observationer 

• Ufo-teorier 

• Statistik 

• Religion, folketro og ufoer 

• Bermuda Trekanten 

• Hvis du ser et ufo 

»Fakta om... UFO« er velegnet til emnearbejde i skolen og 
i studiekredse for voksne. Bogen bygger på SUFOIs omfattende 
arkiver. 

kun kr. 56,- 

Bogen bestilles ved at indbetale kr. 56,- (+ kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. 

Husk at skrive »Fakta om... UFO« på modtagerdelen. 

Indholdsfortegnelsens angivelser læses således: bladnummer/sidenummer 


A 

Afsløring.•. 1/17, 4/9 

Akador-krøniken måske et falsum. 2/22 

Alta-f jorden, mystisk styrt i. 1/6 

Aprilsnar. 3/20 

APRO-leder død . 1/13 

Argentina, en eskadrille uf o’er lander i. 3/21 

Astronomi. 3/11 

B 

Birkeholm, Torben (SUFOI) . 2/3,4/13 

Bag jerntæppet. 1/4, 2/10, 3/8 

Bagsværd, nærobservation i. 2/12 

Bognyt. 1/14 

C 

»Clear Intent« i Vesteuropa. 1/13 

D 

Danske rapporter. 2/12 

Danske Ufo-rapporter. 1/15, 3/12, 4/6 

E 

Ekstedt, Ulf. 3/4 

Eugen Semitjov død. 4/23 

Evans, Hilary. 4/3 

F 

Finland (Mystisk lysfænomen). 2/6 

Finlands første bortførelsestilfælde i 1917 .. 2/21 

Fragtfly forfulgt af uf o’er. 1/13 

Frigivne dokumenter. 3/19 

Fotos, 40 ægte ufo- . 1/8 

G 

Gade, Benny. 3/11 

H 

Haloer og bisole. 4/18 

Hansen, Kim Møller (SUFOI) . 1/3, 2/4, 2/18, 3/3, 3/10 

Henningsen, Ole (SUFOI). 1/17, 1/19, 2/8, 3/15, 

4/19, 4/18 

Hunderup, Bent. 1/6 

Hvor kragerne har madpakke med. 3/11 

I 

»Ildkugler« i 1986, mange. 3/6 

Indholdsfortegnelse. 2/13 

J 

Jamen, det stod selv i avisen. 2/8, 3/15 

Jamen, hvad er det?. 3/20 

Japansk ufo var Venus . 2/16 

Jeg så en kæmpestor genstand løfte sig. 2/21 

K 

Karen M. Linneballe (Mindeord). 1/14 

Knudsen, Ole J. (SUFOI). 3/6 

Kom liver fra det ydre rum?. 4/22 

Kort fortalt. 1/13, 2/15, 3/19, 4/22 

Kort om rumf art og astronomi. 3/17 

Kuglelyn, slået ud af. 2/17 

Kæmpe-ufo over Kina. 2/15 

Kære læser. 4/24 

L 

Leder. 1/3, 2/3, 3/3 

Lumivaara i 1898? Humanoider 

eller ballonfarer ved. 2/21 

M 

Mindeord. Karen M. Linneballe. 1/14 

Mystisk lysfænomen . 2/6 


N 

Naturfænomen. 4/18 

Netop nu. 3/3 

Nordiske notitser. 2/21 

Norge (Mystisk styrt i Alta-f jorden) . 1/6 

Notitser. 1/13, 2/15, 3/19, 4/22 

Ny teori om kuglelyn. 2/16 

Nyt spændende projekt. 2/15 

Nærobservation af 2. grad . 4/17 

O 

Observationer. 3/6 

Og Vølven spår. 2/22 

P 

Passagerer ser uf o . 3/21 

Petersen, Arne S. (SUFOI). 2/12, 3/7, 4/17 

Polen, observationer fra. 1/4, 2/10, 3/8 

Polsk kampfly nær ufo. 3/20 

Presseklip. 2/8, 3/15 

Projekt Dalarna. 1/14,3/4 

R 

Rasmussen, Flemming (SUFOI). 2/6 

Regeringsstøttet uf o-f orskning. 1/19 

Rejsende i tid . 3/10 

Rumfart og astronomi. 3/17 

Rumgødning. 2/16 

Rumskib fra en fremmed planet. 4/9 

Rzepecki, Bronislaw . 1/4, 2/10, 3/8 

Rødovre, nærobservation i. 3/7 

S 

600 ufo-observationer i Kina. 2/15 

Semit jov, Eugen. Død. 4/23 

Skandinavien. 2/21 

Skinneskateberg, mystisk »bombe¬ 
angreb« udenfor. 2/22 

Sovjet bygger et observatorium i rummet ... 2/15 

Spaulding, William. 1/8 

Spørg SUFOI. 2/18 

Statusrapport. 1/8, 4/3 

SUFOI - en aktiv forening. 2/3 

DEBAT 


Det mener SUFOI 


Ved Torben Birkeholm. 


I Informations »Moderne Tider« den 7. august 1987 anmelder 
Frederik Stjernfeldt UFO-NYT nr. 2,1987. Anmeldelsen berører 
mange væsentlige problemstillinger, som har interesse for 
UFO-NYTs læsere. Vi bringer her Stjernfeldts anmeldelse (i ud¬ 
drag), en læserreaktion samt SUFOIs svar. 


Stjernfeldt skriver: 

»Det bør egentlig kalde på en vis undren, at 
vi her i landet har et tidsskrift, der som sit 
erklærede emne har noget ingen véd hvad 
er. 

Det er tilfældet med UFO-NYT der nu på 
tredivte år informerer om UFOer, (...) 

Flere af artiklerne beklager det faldende 
antal observationer af det uforståelige køk¬ 
kenudstyr, og at lederen besværgende fasts¬ 
lår »SUFOI - en aktiv forening« er et klas¬ 
sisk symptom på det modsatte. 

UFO-NYT udkom første gang i 1958, og 
man skal ikke kunne megen rumfartshisto¬ 
rie for at se, at det falder ret præcist sam¬ 
men med russernes åbning af rumkapløbet i 
efteråret 1957. 

Det faldende antal underkopper i æteren 
synes således snarere at være en effekt af 
rumfartens stilstand i medierne i disse år 
end manglende interesse fra de små grønnes 
side. 

Nu er tidsskriftets holdning så tilpas 
agnostisk, at det principielt ikke giver sig af 
med hvad der eventuelt måtte forårsage de 
fem fyldige - uforklarlige - procent af de 
modtagne indberetninger. Men netop der¬ 
for forekommer det påfaldende, at der sta¬ 
dig trives en sådan ildhu for at holde tal¬ 
lerknerne i luften. 

Man er kort sagt enige om at der er noget 
derude, som man i øvrigt blot ikke bør tale 
om hvad er. Man kan således tale om »det 
verdensomspændende UFO-arbejde«, og 
det er vel næppe de små grønnes daglige 
dont, der her tænkes på. 

Denne mærkelige modsætning mellem 
den forsigtige distance til fortolkningen af 
UFOerne på den ene side og den sammen¬ 
bidte kamp for UFO-sagens liv på den an¬ 
den er et symptom på UFO-nyts grundlæg¬ 


gende problem - medens den afventende, 
ufanatiske holdning læner sig over mod en 
videnskabelig tilgang, er hele klub-ånden i 
foretagendet snarere religiøs: En overbevis¬ 
ning om at der er noget sammenhængende 
derude, noget Andet End Os. 

Men denne »protestantiske« tendens i 
bladets egne artikler dubleres af en billed- 
krævende »katolsk« tendens i læserbreve¬ 
ne, der ønsker den sippede blufærdighed i 
omgangen med tallerknerne bort, f.eks. 
spørges der uden omsvøb »Jeg er meget in¬ 
teresseret i oplysninger om besætningerne 
på UFOerne.« 

At UFO-bevægelsen i mangt og meget inde¬ 
holder nyreligiøse elementer har f.eks. Spi- 
elbergs Nærkontakt kunnet gøre opmærk¬ 
som på. Og der er ingen grund til at stille sig 
bornert an i dén anledning, folk må selv¬ 
følgelig vælge de epifanier de lyster. 

Men fra et videnskabeligt synspunkt er 
der heller ingen grund til at se ned på UFO- 
NYT’s bestræbelser. Ganske vist er et num¬ 
mer som det foreliggende jævnt hen uinte¬ 
ressant og slet dokumenteret, og hældnin¬ 
gen mod sektskrift mærkbar. Men på den 
anden side må man med videnskabshistori¬ 
en i baghånden indrømme, at fænomener, 
der i dag er fuldt respektable, som regel al¬ 
tid har haft mere eller mindre okkulte for¬ 
klaringer, før det kom så vidt. 

Og UFO-NYT har - udover at være 
trosskrift for indviede - ideelt set den missi¬ 
on at holde opmærksomheden skærpet ov¬ 
er for et fænomen, som der ikke er nogen 
videnskabelig grund til at tro på - men til¬ 
svarende heller ingen til ikke at tro på. Om 
end det for os udenforstående er svært at 
forstå hvordan der kommer en sag ud af 
noget, man ikke véd hvad er. 


Her er tidsskriftets og foreningens tilsy¬ 
neladende så empiristiske navn afslørende. 
For hvorfor er det principielt Uidentificede 
Flyvende Objekter, man samles om? US- 
Ger (Uforståede Sejlende Genstande), UK- 
Ter (Ufortolkede Kørende Ting) eller helt 
generelt UOer (Underlige Objekter) for¬ 
tjente vel egentlig en lige så stor opmærk¬ 
somhed? 

Men ånden har det med at flyve, og i bryl¬ 
luppet med moderne naturvidenskab er det 
da indlysende at gøre dem til E.T.s og deres 
fartøjer præcis til flyvende tallerkner. 

Det virkeligt uidentificerbare - som 
tidsskriftets nøgterne formålsparagraf for¬ 
søger at holde det fast på - kan man jo ikke 
på forhånd bestemme som flyvende. 

Det kan kun et meningsblad, der heller 
ikke just er flyvende. Men som nok skal 
blive det under det kommende tiårs ekspe¬ 
dition til Mars.« 

* * * 

»I Informations »Moderne Tider« dateret 
7. aug. 1987fandt jeg et indlæg af Frederik 
Stjernfeldt, som, forekommer det mig, på 
en temmelig nedladende måde nedgør 
SUFOFs arbejde i almindelighed og » UFO¬ 
NYT« i særdeleshed. 

Det har undret mig, at man ikke fra SU¬ 
FOFs side har imødegået dette indlæg, men 
måske har der været en kommentar , som 
jeg blot har overset. 

Stjernfeldts indlæg er desværre typisk for 
hele holdet af etablerede intellektuelle, in¬ 
klusive den officielle videnskab, som mener 
sig kompetente til at udtale sig med knusen¬ 
de overlegenhed om emner , som de intet 
ved om, og som de heller ikke ville drømme 
om nogensinde at forsøge at sætte sig ind i. 

Nu er Stjernfeldts indlæg af en sådan art, 
at jeg nærmest må betragte det som en gang 
tågetale, og når han åbenbart ikke rigtig 
kan finde noget fornuftigt at sige om 
UFO’erne, så har jeg svært ved at forstå, 
hvorfor han overhovedet har ul ej liget sig 
med at skrive noget som helst om det emne. 

Men jeg må desværre give Stjernfeldt ret 
i, at de officielle forsigtige, for ikke at sige 
vattede holdninger, som fremsættes 
»UFO-NYT«, og som åbenbart ikke deles 
af et antal af »UFO-NYT’s« læsere, ikke er 
egnede til at vedligeholde interessen for at 
»holde tallerknerne i luften« - for at citere 
Stjernfeldt. 

Med hensyn til, hvad UFO*er er for no¬ 
get, kan vi vel ikke være uenige om, at man 
hovedsagelig kan formulere følgende tre 
antagelser: 

1) UFO ’erne er en fysisk realitet. De er in¬ 
telligent styrede og må altså anses for at 
være bemandede med intelligensvæsener, 
hvilket også synes bekræftet af mange ob¬ 
servationer. 

2) UFO’erne er hallucinationer, mistolk¬ 
ning af flyvende fugle, refleksioner i fly¬ 
ruderne, kendte himmelfænomener, me¬ 
teorer o. s. v. - De kender lige så godt som 
jeg alle disse mere eller mindre søgte for- 

klaringer på konkrete iagttagelser - men 
dog stadig holdt inden for den fysiske 
verden. 

3) UFO’erne er overnaturlige eller parapsy¬ 
kologiske manifestationer af forskellig 
art, muligvis endda materialisationer af 
vore egne efterkommere i en fjern, u- 
kendt fremtid. 

Det er indlysende, at hvilken af ovennævn¬ 
te typer af forklaringer man end vælger at 
lægge til grund for sin stillingtagen til fæ¬ 
nomenet, så vil den automatisk udelukke 
de to andre. 

For mit eget vedkommende vil jeg sige: 
ad 1) 

Er dette tilfældet, vil der være al mulig 
grund til at give topprioritering til en ud¬ 
forskning af fænomenet og om muligt få 
fastslået nærmere, hvad det er for nogle 
væsener , hvor de kommer fra, og frem for 
alt, hvad deres hensigter er på kortere og 
længere sigt. 

ad 2 og 3) 

I begge disse tilfælde vil jeg personlig be¬ 
tragte det som værende helt uden mening at 
beskæftige sig med fænomenet, og jeg ville 
bruge min tid på noget mere reelt og nyt¬ 
tigt. 

Når De stadig i SUFOI forsøger at holde 
en slags liv i UFO-debatten, må jeg altså gå 
ud fra, at De trods alt hælder til den første 
af ovennævnte typer af forklaringer. 

Men så kom dog ud af busken med nogle 
kommentarer, der kan bidrage til at holde 
debatten på et rimeligt sagligt niveau - der 
har ikke været nogen mangel på overbevi¬ 
sende materiale - jeg behøver blot at henvi¬ 
se til SUFOFs egen udsendelse af bogen 
»UFO og videnskaben« i 1973. 

Og frem for alt, kom med nogle friske 
observationer. Der må da have været nogle, 
der er værd at referere, også i 1986 og 1987. 
UFO’ernes aktivitet kan da umuligt være 
ebbet fuldstændigt ud på det seneste. 

Det kan ikke være i SUFOFs og UFO- 
forskningens interesse, at skriverier som 
Stjern)eldts kommer til at stå som det sidste 
ord i UFO-debatten .« 

Med venlig hilsen 
Svend Rygaard, Lyngby 


Svar på Svend Rygaards læserbrev 

Tak for brevet og dine kommentarer til ar¬ 
tiklen i Information. Vi ser Stjernfeldts 
indlæg som en seriøs »anmeldelse« af 
UFO-NYT og SUFOIs arbejde og diskute¬ 
rede den på repræsentantskabsmødet i sep¬ 
tember 1987. På grund af UFO-NYTs lange 
produktionstid har vi ikke kunnet kom¬ 
mentere artiklen før nu. 

Som udgangspunkt mener vi, at Stjern- 
feldt både har sat sig ind i emnet og véd til¬ 
strækkeligt til at udtale sig om det. Des¬ 
uden giver du ham ret på et enkelt punkt, 
nemlig hvor I begge kritiserer, at de »for¬ 
sigtige, for ikke at sige vattede 
holdninger«, som kommer til udtryk i 
UFO-NYT, ikke rigtigt appellerer til de læ¬ 


sere, der ønsker klar besked om »besæt¬ 
ningerne på ufoerne.« 

Vi ser det som UFO-NYTs opgave at give 
et nuanceret billede af de forskellige hold¬ 
ninger, samt at fremlægge fakta og argu¬ 
menter både for og imod de forskellige op¬ 
fattelser. Denne »balancegang« giver selv¬ 
følgelig problemer i forhold til de læsere, 
der er overbevist om, at ufo-fænomenerne 
er intelligent styrede fartøjer fra et sted i 
universet. Dén holdning bliver jo ikke spe¬ 
cielt bekræftet i UFO-NYT. 

Men UFO-NYT er afhængig af alle sine 
læsere - både de kritiske og de overbeviste. 
St jernf eldt har jo ret i, at dét er bladets 
grundlæggende problem. Hvis UFO-NYT 
udelukkende afspejlede den ene eller den 
anden gruppes holdninger, ville antallet af 
læsere hurtigt skrumpe så meget, at det 
simpelthen måtte lukke. Og bladet er sandt 
at sige ikke nogen guldgrube i forvejen! 

Stjernfeldt er i øvrigt ikke ensidigt kri¬ 
tisk. Faktisk medgiver han, at UFO-NYT 
har en eksistensberettigelse, i hvert fald set 
med videnskabshistoriens briller. Han 
skriver, at »UFO-NYT har - udover at være 
trosskrift for indviede - ideelt set dén missi¬ 
on at holde opmærksomheden skærpet ov¬ 
er for et fænomen, som der ikke er nogen 
videnskabelig grund til at tro på - men 
tilsvarende heller ingen til ikke at tro 
på.« 

I dit brev formulerer du tre mulige for¬ 
klaringer på ufoerne. Vi er enige i, at det 
stort set er de vigtigste. Men vi mener til ge¬ 
ngæld ikke, at den ene forklaring automa¬ 
tisk udelukker den anden! 

Det har altid været et problem at definere 
og afgrænse, hvad man forstår ved et ufo. 
Et simpelt eksempel er spørgsmålet, Om et 
mystisk fænomen på jordoverfladen kan 
være et ufo - det kan vel næppe være et ui¬ 
dentificeret flyvende objekt. Og der kan i 
mange tilfælde rejses begrundet tvivl om 
der overhovedet er tale om et objekt! I 
øvrigt anbefales to artikler om problemerne 
med at definere begrebet ufo i » Dansk tids¬ 
skrift for ufo-forskning, nr. 1, oktober 
1983«, udgivet af SUFOI. 

Det er kendetegnende for debatten, at 
folk ofte anvender deres helt personlige op¬ 
fattelse af ufo-begrebet, og at mange går ud 
fra, at der gemmer sig et fænomen bag de 
uopklarede observationer. 

Modsat mener vi, at alt tyder på, at en 
række forskellige fænomener giver anled¬ 
ning til ufo-observationer og ufo-rapporter. 
Man kan sige, at det er formålsløst at lede 
efter ét mønster og én forklaring i et stort 
virvar af forskelligartede fænomener. 

Men selv om der »kun« skulle vise sig at 
være mistolkninger, psykologiske og para¬ 
psykologiske forklaringer på disse fænome¬ 
ner, er vi da åbne og nysgerrige nok til, at vi 
absolut finder det meningsfuldt at beskæf¬ 
tige sig med emnet. 

Vi afviser ikke dermed muligheden af, at 
ufo-fænomenerne indeholder fysiske reali¬ 
teter. Spørgsmålet er blot, hvilke fysiske re¬ 
aliteter der gemmer sig bag beretningerne. 


Og vi anser det ikke for bevist, at de er far¬ 
tøjer med intelligensvæsener om bord. Vi 
mener, at der er mangel på overbevisende 
materiale, og kan bl.a. henvise til de mange 
hidtil »klassiske« ufo-observationer, som 
er forklaret i de senere år. Ufo-litteraturen 
efter 1973, heriblandt UFO-NYT og andre 
SUFOI-udgivelser, indeholder mange ek¬ 
sempler på dette. 

Vi forstår udmærket ønsket om »friske 
observationer«. UFO-NYTs redaktion har i 
lange tider sukket efter det samme! 

Desværre må vi konstatere, at antallet af 
observationer er faldet betydeligt i de sene¬ 
re år. De sidste syv års danske observatio¬ 
ner gengives her: 

1980: 400 
1981: 302 
1982: 274 
1983: 171 
1984: 152 
1985: 136 
1986: 87 

Det dalende antal observationer gælder 
over hele kloden. Samtidig må vi erkende, 
at det er muligt at give en naturlig forkla¬ 
ring i de allerfleste tilfælde - over 90%! Vi 
bringer selvfølgelig omtale af de mest inter¬ 
essante tilfælde - selv om det kan ske, at vi 
må vente til sagen er rimeligt undersøgt - 
men der er altså ikke så mange. 

Vi ser frem til flere indlæg fra læserne 
om de meget centrale problemstillin¬ 
ger, der rejses i Stjernfeldts artikel og 
Rygaards læserbrev. 

Torben Birkeholm, formand. 


Ny UFO-gruppe 



Nu er den nye Aarhus-gruppe 
startet. Vi er 8 personer, der hur¬ 
tigt har fundet ud af at få en god 
snak sammen. 

Kunne du tænke dig at være 
med? 

Så kontakt: 

Inge H. Svane 
At tik ave i 23, Hårup 
8530 Hjortshøj 
Tlf. 06 99 92 39 


Foredrag 

Savner du et UFO-foredrag 
i netop dit område? Så kontakt 
SUFOIs foredragsafdeling 
ved Bent Eriksen 
Avlsbrugervej 23, 2.tv. 

7000 Fredericia 
Tlf. 05 92 00 81 

AKTIVITETER_ 

En dag i UFOernes 
tegn... 

Af Kim Møller Hansen 


Den 21. november 1987 markerede SUFOI sit 30 års jubilæum 
med et stort arrangement i Lyngby Storcenter. 


Forud for dagen var gået måneders forbe¬ 
redelser med fremstilling af en ny planche¬ 
udstilling, udarbejdelse af foredrag og tu¬ 
sind andre småting, som var nødvendige i 
det store puslespil. 

Hver gæst fik udleveret et detaljeret pro¬ 
gram med bl.a. en artikel om dansk ufo- 
forskning i 40 år. Vi havde trykt 300 eksem¬ 
plarer i bar optimisme... og heldigvis for 
det. Interessen oversteg vore forventninger. 
300 betalende gæster deltog i arrangemen¬ 
tet i løbet af dagen. Derved kunne arrange¬ 
mentet løbe rundt økonomisk, og vi fik en 
tydelig bekræftelse på, at der i høj grad er 
interesse for SUFOIs arbejde og ufo-sagen i 
almindelighed. 

Vi kunne nikke genkendende til mange 
»gamle« medlemmer og hilse nye interes¬ 
serede velkomne. En del af de sidstnævnte 
gav udtryk for deres positive overraskelse 
over den kritiske og nøgterne holdning, der 
gik som en rød tråd gennem de mange fo¬ 
redrag. 

Og foredrag var der mange af. Det er 
lang tid at høre på foredrag fra kl. 10 til kl. 


17, men mange overværede alle foredrag. 
Desværre var programmet så omfattende, 
at der ikke var tid til en spørgerunde. Flere 
tilhørere har sikkert brændt inde med et 
spørgsmål i ny og næ. Og i pauserne havde 
vi, der stod for det praktiske, desværre ikke 
tid til at tale med alle, som gerne ville have 
uddybet et par ting eller bare have en hyg¬ 
gesludder. Men det håber vi at kunne råde 
bod på ved vores lokale medlemsmøder og 
foredrag. 

SUFOIs formand, Torben Birkeholm, bød 
velkommen og sagde bl.a. i sin åbningstale: 

»A ntallet af ufo-observationer er tilsyne¬ 
ladende faldet jævnt her i 80 f erne - og det 
gælder hele verden! 

Skeptikerne tager dette som et udtryk 
for , at den sunde fornuft nu er ved at sejre: 
Flyvende tallerkener og besøg fra rummet 
er yt! Men set i historiens lys , har skeptiker¬ 
ne sagt det samme utallige gange - og hver 
gang er deres ord gjort til skamme. »Bøl¬ 
ger« af observationer har hærget lokalom¬ 
råder, lande og kontinenter med mellem¬ 
rum. 



Jørgen Bengtvig og Peter Nørgaard (th.) havde en travl dag med at sælge SUFOIs bøger og 
tidsskrifter til de mange besøgende. 


Og lur mig, om ikke vi igen skal se antal¬ 
let af observationer stige hist og her. De 
kommende år skal vise, om ufo-fænome¬ 
nerne og SUFOI »overlever krisen«, og det 
skal også blive interessant at se, om vi har 
noget at bidrage med: måske ny viden om 
mennesket og dets umættelige nysgerrighed 
over for sig selv og sine omgivelser - helt ud 
til universets yders te grænser. 

I dag vil vi give et bud på, hvor SUFOI 
står lige nu - hvor langt vi er nået, og hvor 
langt vi kan nå med de få ressourcer, vi rå¬ 
der over.« 

Og med disse ord løb det store arrange¬ 
ment af stabelen. □ 



Ole Henningsens foredrag havde titlen 
»Ufo-styrt på Spitzbergen - og andre ufo- 
myter«. Gamle myter blev vendt i luften, en¬ 
kelte blev aflivet, men som Ole siger: »Selv 
om det har stået i avisen, kan det jo godt 
være sandt!«. 

Ole Henningsen kunne i øvrigt fejre sit 25 
års jubilæum i SUFOIs ledelse. Som tak for 
sin store og væsentlige indsats for forenin¬ 
gen SUFOI og ufo-arbejdet i Danmark mod¬ 
tog Ole »UFO Fondet af 1979«s legat for 
1987. Ikke mindst gennem Oles ihærdige og 
dybdeborende arbejde som leder af Efter¬ 
forskningsafdelingen har offentligheden 
fået informationer præget af en helt anden 
saglighed, end det normalt kendes i ufo¬ 
sammenhæng. 



Ole J. Knudsen, SUFOIs Alarmcentral, for¬ 
talte om »Rumfarten efter Challenger«. For¬ 
uden en spændende og detaljeret redegø¬ 
relse for Challenger-ulykken, fortalte Ole på 
levende vis om fremtidens rumfart med fo¬ 
kus på forskellene mellem stormagternes 
mål og midler. 

Alle gæster blev budt velkommen af Arne S. 
Petersen, repræsentant i København, og 
Helen Lemvigh-Muller, SUFOIs sekretariats¬ 
leder. 


Der blev lyttet intenst under de mange foredrag dagen igennem. 


Per Borgaard, redaktør ved Jyske Tidende, 
og Ole Henningsen, redaktionssekretær 
ved UFO-NYT - to veteraner i samtale. 

Per Borgaard fortalte i sit foredrag, »Ufoer 
og medierne«, på levende og humoristisk 
måde om forholdet mellem pressen og ufo¬ 
folket. 


Klokken er 19, arrangementet er til ende, og 
der slappes af, inden turen går hjemad. Fra 
venstre mod højre ses Stefan Harboe An¬ 
dersen (tegner ved UFO-NYT), Inge H. Sva¬ 
ne (SUFOIs udstillingsmateriel), Frank Ler¬ 
bæk (UFO-NYTs sats og montage) og Niels 
Chr. Krag (SUFOIs Udklipscentral). —► 


SUFOIs nye udstilling på 13 store plancher blev flittigt studeret. Udstillingen vil blive brugt 
landet rundt ved medlemsmøder og foredrag. 


Det store udvalg af bøger tages i øjesyn 
hos »Andersen Bogservice«. Bag bordet 
ses Inge og Per Andersen. 


Få et gavekort på 100 kr.! 

Få en af dine bekendte til at tegne abonnement på UFO-NYT 1988 (kr. 147,-). 

På girokortets modtagerdel skrives: »tegnet af:« og dit navn og adresse. Så snart vi mod¬ 
tager pengene på giro 9 11 77 25, kommer der automatisk et gavekort til dig med posten. 
Gavekortet dækker køb af salgsmaterialer fra SUFOI. 

Det er naturligvis er forudsætning, at du selv er abonnent i 1988. 

DEBAT _ 

Noget om 
»UFO-forgiftning«« 

A f Maj Hedvard. 


Mange nattelys på himlen giver anledning til ufo-rapporter fra 
folk, der reagerer vidt forskelligt på oplevelsen. Nogle undrer 
sig blot over et iøjnefaldende lys, mens andre ser noget my¬ 
stisk og opsigtsvækkende i dét, der som regel viser sig at være 
et fly, en planet eller en satellit. 

En mindre del af observatørerne reagerer voldsomt, med over¬ 
vældende angst og panik, der kan udvikle sig til en slags »ufo¬ 
forgiftning«. Nogle af disse tilfælde kommer sikkert ikke til SU- 
FOls kendskab, og de stakkels personer risikerer under alle 
omstændigheder at stå alene med deres problemer, og er ofte 
ikke i stand til at undgå misforståelser og latterliggørelse fra 
omgivelserne. 

Den følgende beretning er en sjældent åbenhjertig beskrivelse 
at et sådant tilfælde af »ufo-forgiftning«. 


Selve observationen beskrives i korthed så¬ 
ledes: Om morgenen den 26. januar 1987 sad 
en yngre kvinde i stuen på en gård ved 4420 
Regstrup. Ca. 07.40 så hun et lille lyspunkt 
— på størrelse med en stjerne — bevæge sig 
meget langsomt fra Vest mod Syd i ca. 30 
graders højde over horisonten. Efter } A til 
et helt minut af tog lysstyrken , og det gullig¬ 
hvide lys forsvandt helt. En temmelig »ba¬ 
nal« observation af et »nattelys«, men det 
var bestemt ikke sådan kvinden oplevede 
det! Læs blot Maj Hedvards egen beret¬ 
ning: 

Det hele startede med at jeg den 26. jan. 
1987 så og navnlig oplevede noget, som, og¬ 
så under observationen, fik mine kæledyr 
til at reagere. 

Om det var det, jeg så, eller mig de reage¬ 
rede på, det ved jeg ikke, men jeg ved, at 
det ikke var meteoret, for det var »landet« 
en time tidligere... 

Hvad det så end var, reagerede jeg stik 
modsat af, hvad jeg plejer på »underlige« 
ting! 

Jeg er psykisk forsker på amatørplan og 
har været det i mange år. Jeg er også gift 
med en analytisk psykolog og interesserer mig I 



Maj Hedvard 


meget for psykologi i forbindelse med okkul¬ 
tisme. Så jeg burde egentlig have alle forud¬ 
sætninger for at kunne tage synet af en lille, 
lysende prik, der kunne gøre sig synlig bg 
dernæst usynlig, helt roligt, og egentlig og¬ 
så det jeg oplevede i forbindelse med obser¬ 
vationen. 

Jeg blev stikhysterisk! Og bange! 

Jeg blev også forvirret, for jeg forstod ikke, 
hvad der pludselig skete med mig. 

Jeg havde godt hørt om de der ufoer og 


havde da også set et. (tror jeg nok!), men 
aldrig specielt interesseret mig for dem som 
andet end projektioner fra Det Kollektivt 
Ubevidste (C. G. Jung), som særligt psy¬ 
kisk begavede mennesker kunne »se«, og 
som andre mennesker, der ikke rigtig kun¬ 
ne klare sig her på Jorden, gik og drømte 
om. Jeg vidste også fra mine studier og ar¬ 
bejder med okkultisme og beslægtede fæ¬ 
nomener, at dyr ofte reagerer som mine på 
andre former for paranormale fænomener. 

Alt dette sad jeg og forklarede mig selv ( 
jeg var alene hjemme, bortset fra mine dyr 
og bedriftens dyr. Min mand var taget på 
arbejde med bussen ca. kl. 7.35 samme 
morgen), mens jeg skyllede en ordentlig 
gibbernakker ned for dog i det mindste at 
kunne tale sammenhængende. 

Jeg fik meldt til SUFOI, hvad jeg havde 
set, men sagde ikke noget om min oplevelse 
under observationen, da jeg var bange for 
ikke at blive taget alvorligt. 

Jeg vidste, at jeg ikke ville kunne tale 
med andre om dette. Jeg ville bare blamere 
mig. 

Så for at berolige mig selv forsøgte jeg at 
nusle lidt med mine husdyr. Men pludselig 
ville ingen af dem have noget med mig at 
gøre! Hunden knurrede sågar ad mig! Jeg 
tænkte, at det nok var, fordi jeg var så ude 
af mig selv og i øvrigt lugtede af vodka, så 
jeg gik ud i stalden og søgte mere robust 
trøst: min ged Zofia, som ikke lader sig ge¬ 
nere af alkoholdunster og ellers er noget af 
det mest kælne på fire klove. Men da hun 
pludselig vendte rundt og stangede ud efter 
mig, da, må jeg indrømme, smed jeg mig 
ned i halmen og tudbrølede! 

Om aftenen kom min mand hjem. 

Jeg rablede af mig, hvad jeg havde set og 
oplevet. Det havde han da også set, men 
han havde nu ikke oplevet noget. Han var 
bare blevet lidt forundret over, hvad det 
der oppe mon var, men havde så ikke tænkt 
mere over det. Jeg tiggede ham, om han ik¬ 
ke nok ville ringe til SUFOI og sige, at han 
også havde set det, så jeg ikke var den ene¬ 
ste. Det gjorde han. 

Bagefter forsøgte han at få mig til at fal¬ 
de til ro; men i løbet af dagen havde mit hy¬ 
steri bidt sig fast i mig. Selv den gode gamle 
hestekur, at arbejde det væk, havde ikke 
virket. Den ene gang efter den anden var 
jeg endt i halmen eller lænestolen og havde 
hverken fået muget ud eller gjort rent. 

Jeg faldt ikke til ro — tværtimod. Jo me¬ 
re vi prøvede at bekæmpe mit hysteri, jo 
værre blev det! 

I en uge - fjorten dage kæmpede jeg en 
brav kamp for at komme til mig selv igen. 
Jeg pløjede mig igennem den ene psykolo¬ 
gibog efter den anden, og om aftenen mis¬ 
handlede jeg min mand med spørgsmål om, 
hvad der dog var galt med mig! Samtidig 
begyndte jeg at udvikle andre symptomer: 

PRESSEKLIP _ 

Jamen, det stod 
selv i avisen! 

Af Ole Henningsen. 


Og selv om det har stået i avisen, kan det jo godt være 
sandt! Med denne rubrik er det fortsat tanken at orientere læ¬ 
serne om de seneste måneders forskellige former for omtale i 
forbindelse med ufo-fænomenerne. 


Rumhavn i Brasilia 

»Morgenrødens Internationale Universi¬ 
tet« hedder et brasiliansk projekt, der om¬ 
tales af Jyllands-Postens korrespondent 
Thomas With fra Rio de Janeiro den 26. ju¬ 
li. 

Det drejer sig om etableringen af et nyt 
universitetscenter, der skal arbejde ud fra 
den såkaldt holistiske filosofi. Det er tan¬ 
ken, at forskere fra hele verden i dette bra¬ 
silianske universitetscenter skal beskæftige 
sig med de ting, der normalt ikke arbejdes 
med på ret mange andre universiteter som 
f.eks. astrologi, tankeoverføring, healing, 
pyramide-energi og andre lignende emner. 

Centret skal efter planen bygges 33 km 
fra den nye hovedstad Brasilia. Det er to ar¬ 
kitekter fra Brasilias Føderale Universitet, 
Luis Gonzaga Scortecci de Paula og Luis 
Carlos de Medeiros Filho, der har taget ini¬ 
tiativet og udarbejdet tegningerne. 

Hovedattraktionen bliver en »rumhavn«, 
det vil sige en stor plads med en dia¬ 
meter på 500 m beregnet til landing for in- 
terplanetariske rumfartøjer. 

Den økonomiske side af sagen er endnu 
uafklaret, men Brasilias guvernør er positiv 
over for tanken, og han forventes at lægge 
grundstenen til centret inden årets udgang. 

Så må vi jo se, om det er en plads, der 
bliver meget slidt fremover. 

Sagan som romanforfatter 

Den berømte amerikanske professor Carl 
Sagan fra Cornell Universitetet har skrevet 
en science-fiction roman, som fik stor om¬ 
tale i august måned, bl.a. den 12. i Det fri 
Aktuelt og den 15. i Politiken, hvor profes¬ 
sor Niels I Meyer anmelder. 

Historien foregår i 1990’erne, hvor USA 
har fået sin første kvindelige præsident. 


Hovedpersonen er også en kvinde, nemlig 
astrofysikeren Ellie Arroway, der leder en 
af de grupper af videnskabsmænd, der lyt¬ 
ter efter radiosignaler fra intelligensvæse- 
ner i rummet. Hendes gruppe er også den 
første, der opdager et signal fra stjernen 
Vega. 

UFO-mani i USA 

Midtj. Avis beretter den 19. august om 
flere mennesker på Bording-Engesvang 
egnen, der har observeret en lysende gen¬ 
stand på himlen lørdag, den 8. august. Jør¬ 
gen Larsen, Guldforhoved, indsamler be¬ 
retningerne om dette lysfænomen, der er 
observeret i ca. 10-15 sekunder. Fænome¬ 
nets størrelse opgives som en trediedel af 
fuldmånen. 

Berlingske Tidende fortæller den 16. au¬ 
gust, at en sand ufo-mani går over USA. 
Den lille artikel tager sit udgangspunkt i en 
artikel af William E. Geist (!) i New York 
Times, der bl.a. skriver om Budd Hopkins 
og hans bøger »Missing Time« og »Intru- 
ders«. Begge bøger beskæftiger sig med ob¬ 
servatørers problemer i forbindelse med di¬ 
verse former for kontakter til rumvæsener. 

Budd Hopkins har derfor iflg. oplysnin¬ 
gerne arrangeret gruppe-terapier for 
»bortførelses-ofrene«, der under hypnose 
fortæller om deres oplevelser. Et af »ofre¬ 
ne«, May Pang, siger, at hun af de små 
grønne mænd blev underkastet fysiske un¬ 
dersøgelser og behandlet aldeles uden re¬ 
spekt. Hun har skrevet en bog om sine op¬ 
levelser og om sit forhold til John Lennon, 
som hun påstår at have mødt om bord i 
rumskibet. 

Det er der formentlig også mere salg i, 
end at påstå at have mødt og spist en kage 
sammen med Napoleon! 


En mere interessant notits bragte Be¬ 
rlingske Tidende den 29. august, da man 
med det officielle kinesiske nyhedsbureau 
Xinhua meddelte, at et uidentificeret flyv¬ 
ende objekt var blevet iagttaget over 
Shanghai. Militærfly var gået i luften for at 
forfølge og observere fænomenet, uden at 
resultatet dog blev offentliggjort. 

Hvis ufo’er ikke er rumskibe, hvad er 
det så, folk ser? 

Dette er overskriften på Per Borgaards store 
artikel i Jyske Tidende den 30. august. Ar¬ 
tiklen er en kombineret 40 års status over 
UFO’erne og anmeldelse af Per Andersens: 
International ufo-årbog 1986 samt Kim 
Møller Hansens og Flemming Rasmussens: 
Ufo-Vision. Årbog for ufo-litteratur 1987. 

Per Borgaard skriver som vanligt med let 
flydende humoristisk pen og slutter sin ar¬ 
tikel med denne »advarsel«: 

Hvis man ikke er garvet ufo-log , kan 
man få mange overraskelser i de to årbøger - 
men også miste nogle illusioner om de små 
grønne mænd. 


Ufo-foredrag 

I september holdt Poul »Manne« Frederik¬ 
sen foredrag på biblioteket i Vejle, arran¬ 
geret af Vejle UFO Gruppe. »Jeg har tænkt 
mig at causere lidt over flere af vor tids sto¬ 
re filosoffers tanker og idéer, bl.a. Ein- 
steins og Niels Bohrs og ikke mindst Fritjof 
Capras, men mit foredrag vil uundgåeligt 
have et ret personligt præg,« sagde P. M. 
Frederiksen til Vejle Amts Folkeblad den 3. 
september. 

I efterårsferien var der ufo’er på tapetet på 
børnebiblioteket i Vejen med SUFOI-folk 
som foredragsholdere. 

Foreningen »Nye Veje« havde en speciel 
gæst på programmet i Medborgerhuset, 
fortæller Sjællands Tidende, Slagelse, om 
den 16. september. 

Gæstetaler var tidligere KTAS-tekniker 
Jørgen Korsholm, der fortalte, at han 
stammer fra Capella. I øjeblikket har han 
dog domicil udi det sjællandske. Jørgen 
Korsholm startede aftenen med et stykke 
New Age-musik f or at sætte tilhørerne i den 
rette stemning til hans foredrag, hvor han 
bl.a. fortalte, at ufo’erne kan flyve op til 27 
gange lysets hastighed. Størrelsen på dem 
kan være op til 1 kilometer i længden. 

Jørgen Korsholms hovedbudskab var, 
iflg. Sjællands Tidende, at man skal finde 
sandheden, en forståelse af den kosmiske 
lov, den guddommelige skabelseskraft og 
de negative kræfter. Vi skal prøve at fatte, 
at vi kan ændre en hel planets udvikling, 
hvis vi vil, og det er der brug for. 

Aftenen sluttede med lysbilleder! 

I det forløbne år har vi med mellemrum 
set omtale af det sjællandske ægtepar, der 
påstår at have kontakt med rumvæsener fra 
andre planeter - og planer. Herom er der 

bl.a. også fortalt i en udsendelse i regional¬ 
radioen i Næstved. 

Oplysningerne adskiller sig ikke væsent¬ 
ligt fra forskellige typer af parapsykologi¬ 
ske fænomener. Og de minder meget om 
den tidligere Orthon-bevægelse på Sjæl¬ 
land, som også tidsskriftet »Ufo-Kontakt« 
bemærker i en af sine seneste udgaver. 

Orthon-bevægelsen huskes bl.a. for sin 
profeti om Jordens undergang en julenat i 
tresserne. Den lejlighed benyttede jeg og 
mine venner i den lokale jazzklub til at ar¬ 
rangere »verdens første jazzarrangement 
efter Jordens undergang«. Og det blev altså 
afholdt, som alle »overlevende« kan for¬ 
stå! 


Sjællandske observationer 

Sjællands Tidende efterlyser den 30. sep¬ 
tember andre vidner til en observation gjort 
af en læser i Fuglebjerg. Vedkommende 
havde til avisen rapporteret et meget bredt 
og langt lys, der passerede tværs over hori¬ 
sonten på den østlige himmel. Objektet var 
meget langt og lysende, men størrelsen 
umulig at angive. 

Som omtalt i forrige nr. af UFO-NYT, 
side 7, efterlyses vidner til en interessant 
observation af en rød lyskugle ved Akade¬ 
miet i Sorø den 13. august. Dagbladet i 
Ringsted viderebragte den 3. oktober denne 
efterlysning. Den 6. oktober kunne Dagbla¬ 
det fortælle om en anden tildragelse, der ef¬ 
ter det anførte fandt sted den 12. august 
ved midnatstid i Pedersborg, og som hand¬ 
ler om en »dreng« omgivet af et mystisk 
lys. Så nu har UFO-NYTs redaktør, der 
bor i Ringsted, fået et nyt lokalt mysterium 
at kigge nærmere på. 

Observationerne fra Midtsjælland er mere 
udførligt omtalt i dette nr. af UFO-NYT. 

Interview med Peter Nørgård 

Steen Bay Jensen har i Midtjyllands Avis 
den 10. oktober et helsidesinterview med 
SUFOIs repræsentant for Midt- og Vest¬ 
jylland, Peter Nørgård, 24 år og bankfuld¬ 
mægtig fra Silkeborg. 

I det omfattende interview fortæller Pe¬ 
ter Nørgård bl.a. om sin UFO-interesse og 
nogle af de lokale observationer, som han 
på SUFOIs vegne har undersøgt. Endvidere 
redegøres der for de metoder, der anvendes 
ved undersøgelser af formodede UFO-bil- 
leder, og nogle af de mange teorier om 
UFO-fænomenernes herkomst. 


Farvel til de flotte fyre fra Venus 

Sådan var overskriften på Per Borgaards 
artikel i Jydske Tidende den 8. november. 
Artiklen handler om starten på »UFO-be- 
vægelsen« i Danmark, dvs. SUFOIs start i 
november 1958 og det »trosgrundlag«, man 
på daværende tidspunkt havde. 

Per Borgaard fortæller om, hvordan Ge¬ 
orge Adamski’s »blonde venusianere« ef¬ 
terhånden forsvandt fra verdensbilledet, 
når rumsonderne bragte nyt hjem fra fjerne 


verdener. Ligeledes fortæller Per Borgaard 
om sin skepsis over for det lille pelsklædte 
dyr, som Adamski i en af sine bøger for¬ 
talte, at han fra et rumskib havde set løbe 
rundt på Månens overflade. Det var så¬ 
danne påstande, der efterhånden ikke blot 
gjorde Per Borgaard skeptisk. Dette gjaldt 
også adskillige andre i SUFOIs daværende 
ledelse, og det var nogle af disse brydnin¬ 
ger, der var med til at danne baggrunden 
for det SUFOI, vi ser i dag. 


UFO 

legede 

med 

familie 

Politiet er gået ind i en sag om en 
familie i Australien, der i bil på en 
meget øde landevej pludselig blev 
jagtet af et æggeformet UFO, der 
spyede kosmisk aske og en 
modbydelig stank som visitkort, 
beretter familiemedlemmer. 

Det lugtede som lig eller sådan 
noget t berettede den 24-årig Patrick 
Knowles i et TV-interview, efter 
han, hans to brødre og hans mor 
var blevet jagtet af et UFO langs en 
af de mest øde vejstrækninger i 
Australien. 

Myndighederne tager familiens 
forklaring alvorligt, efter en 
lastbilchauffør og en fisker til havs 
har kunnet berette om lignende 
mystiske og foruroligende 
oplevelser. 

Politiet har foreløbigt taget 
familien Knowles japanske bil i 
varetægt for nøjere at undersøge, 
hvad det er for noget sort, 
smudsigt støv, som dækker både 
yder- og indersiden af bilen. 

Politiet vil også se nærmere på 
dækkene, der blev fuldstændig 
flossede, da bilen tilsyneladende 
blev tvunget til at kure rundt af 
UFOet. 

Hvad enten man tror på det eller 
ej , så er der noget derude , som vi 
ikke kan forklare , sagde Patrick. I 
følge familien var det en 
æggeformet genstand, som foretog 
en vild jagt på dem i næsten 
halvanden time på den øde 
landevej, før den mystiske flyvende 
genstand hoppede op på biltaget og 
greb fat i køretøjet med 
sugekopper. 

dagspressen , 22. januar 1988. 


SUFOIs 30 års jubilæum 

I løbet af oktober og november måned bug¬ 
ner dagspressen af artikler og notitser, der 
gør opmærksom på 30 års jubilæet i Lyng¬ 
by Storcenter i november. Hele dette store 
arrangement er dog mere udførligt dækket 
andetsteds i dette nr. af UFO-NYT. 

Allan Reib om astronomi i dagspres¬ 
sen 

I Det fri Aktuelt den 7. december starter 
Allan Reib sin artikel om »Planeterne i de¬ 
cember 1987« med en større omtale af Ad¬ 
amski. Det omtales også, at der modtages 
færre og færre ufo-rapporter. Om det skyl¬ 
des vejret eller videofeberen, giver Allan 
Reib dog ikke noget bud på. □ 


AKTIVITETER _ 

UFO’er i Radio 
Sydhavsøerne 

A f Ole Henningsen. 

Multimennesket Bende Øgendahl fra Stub¬ 
bekøbing har gennem flere måneder stået 
for en stribe utraditionelle og spændende 
udsendelser i lokalradio Sydhavsøerne, der 
har til huse i Nykøbing F. 

Bende Øgendahls udsendelser har været 
meget vidtfavnende og beskæftiget sig bl.a. 
med psykologi, graf ologi, astrologi, kiro- 
manti og numerologi. 

Derudover har der været længerevarende 
udsendelser om lokale slægtsroman¬ 
forfattere og bl.a. slægtsforskning, hvor 
Bende Øgendahl var i studiet sammen med 
datteren Anne Øgendahl. Den 1. oktober 
havde jeg selv lejlighed til at være i studiet 
som gæst hos Bende Øgendahl. 

Vi beskæftigede os kort med ufo-fæno¬ 
menernes historie, og jeg gav eksempler på 
interessante lokale UFO-observationer. 
Samtidig benyttedes lejligheden til at efter¬ 
lyse eventuelle vidner til de efterkrigsfæno- 
mener, som vi i dag betegner som spøgel¬ 
sesraketterne fra 1946. 

Der var lejlighed til at komme ind på Or- 
son Welles berømte radiohørespil og den 
panik, denne radioudsendelse afstedkom i 
USA i 1938. Lytterne fik også en lille 
smagsprøve fra den originale radioudsen¬ 
delse. 

Naturligvis blev også en klassiker som 
Evald Hansen Maarups berømte observati¬ 
on fra 1970 udførligt omtalt. 

Ældre observation fra Horbelev 

I slutningen af udsendelsen blev lytterne 
opfordret til at give sig til kende, hvis man 
havde haft ufo-oplevelser, og der kom da 
også reaktioner på denne opfordring. 

Fru Inger Petersen i Horbelev på Falster 
fortæller således, at hun tilbage i 1957 hav¬ 
de en observation sammen med sine to søn¬ 
ner på dengang 8 og 12 år. 


UFO-NYT 1/88 21 












Det var en aften ved 18-tiden, og det var 
mørkt. De var alle tre netop ankommet 
med toget til Horbelev og var på vej hjem 
ad hovedgaden. 

Pludselig blev de opmærksomme på en 
stærk summende lyd, hvorefter de så en 
rund genstand komme ind over et nærlig¬ 
gende hus. Genstanden fløj langsomt hen 
imod dem over huset og nogle træer i nær¬ 
heden, drejede rundt i en bue og forsvandt 
igen i løbet af ca. 4 minutter. 

Observatøren beskriver selv genstanden 
som klart afgrænset, rund og ret tæt på. 
Størrelsen angives som større end fuldmå¬ 
nen og med et stærkt lysende bælte rundt 
om genstanden. Dette bælte lyste konstant 
og med samme farve og lysstyrke som en al¬ 
mindelig stærk elpære. 



SUFOI’s repræsentant på Lolland-Falster, 
Ole Henningsen, sammen med Bende 
Øgendahl, Stubbekøbing, i studiet hos Ra¬ 
dio Sydhavsøerne. 

Observation ved Farøbroerne 

JWH fra Vordingborg fortalte i en henven¬ 
delse om en række oplevelser, han gennem 
tiderne har haft. Den seneste oplevelse da¬ 
terer sig tilbage til foråret før indvielsen af 
Farøbroerne for ca. 3 år siden. 


JWH var i Vordingborg sammen med en 
bekendt udenfor i det smukke vejr ved mid¬ 
natstid. De stod nogen tid og betragtede de 
stærke lys på den ene af Farøbroerne, da de 
pludselig blev opmærksomme på 2 grønne 
lys, som nærmede sig fra sydøst i ret lav 
højde. De fløj skråt over broen ret imod 
observatørerne og stoppede brat op i en an¬ 
given afstand af 200 m fra observatørerne. 

I lyset fra broen kunne de se en mørk ge¬ 
nstand imellem de to lidt diffuse grønne 
lys. Genstanden drejede derefter en kvart 
omgang rundt, hvorefter de grønne lys ikke 
længere kunne ses, men kun selve genstan¬ 
den. Den fløj derefter langs med broen og 
forsvandt i mørket. 

JWH’s bekendt havde kun een eneste 
kommentar til hele oplevelsen: »Det er rus¬ 
serne!« Og så er han iøvrigt ikke meget for 
at tale om tildragelsen. 

Beretningerne er videresendt til SUFOPs 
Rapportafdeling til videre bearbejdning og 
registrering. □ 


UFO-forgiftning 

- fortsat fra side 19 

jeg så ufoer alle steder! Uskyldige flyvema¬ 
skiner, helikoptere, lyskegler fra biler, plet¬ 
ter på ruden og andet, hensatte mig i til¬ 
stande, der er helt ubeskrivelige! Jeg prøve¬ 
de at forklare mig selv, at det jeg så, VAR 
en flyvemaskine ogIKKEeixxio. Min mand 
forsøgte ganske vist at forklare mig, hvad 
der skete med mig, men nu var jeg blevet så 
ude af den, at jeg hverken kunne forstå 
ham eller bøgerne. 


NYHED! 

Historisk 

lydbånd 



4 interessante 
foredrag: 

• »Velkomsttale« v/ Torben Birkeholm. 

• »SUFOIs tidlige år« v/ Per Andersen. 

• »UFOer og nyhedsmedierne« v/ Per Borgaard. 

• »UFO-styrt på Spitzbergen - og andre UFO-myter« 
v/ Ole Henningsen. 


Optaget ved SUFOIs 30 års jubilæumsarrangement i Lyngby Storcenter 
den 21. november 1987. 

90 tankevækkende minutter om dansk ufologi 

gennem 30 år. kun kr. 48,- 


Båndet bestilles ved at indbetale kr. 48,- ( + kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. Husk at skrive »4 fore¬ 
drag« på modtagerdelen. 


Efter et par måneder sådan der måtte jeg 
se visse ting i øjnene. Det her kunne jeg ik¬ 
ke klare uden hjælp udefra. For det andet, 
at min lille hån over for »ufo-freaks« var 
vendt frygteligt tilbage til mig selv. 

Jeg kunne sådan set godt forstå folk. Jeg 
havde jo ikke været bedre selv, men jeg var 
træt og ked af, at de ligesom kun lagde 
mærke til hysteriet og ikke til det fornuftige 
menneske, der hang nedenunder ballonen 
og prøvede at komme ned på jorden og til 
orde. 

Hvis nogen ville »hjælpe« mig, foregik det 
som regel på en faderlig, arrogant og bedre¬ 
vidende »hør nu her, lille ven«-måde, som 
for det første forværrede det hele og for det 
andet gjorde mig hvidglødende! Dette 
gjaldt såvel lægmænd som de professionel¬ 
le, jeg søgte hjælp hos. Til de sidste skal 
dog siges, at de ofte ikke anede, hvad de 
skulle stille op med mig, og det er der vel ik¬ 
ke noget at sige til. 

Hen i april måned og efter et par forgæ¬ 
ves forsøg indså jeg, at det eneste jeg kunne 
gøre nu, var at forsøge overhovedet at tage 
mit nye problem alvorligt, lade være med at 
blamere mig endnu mere og prøve at skaffe 
mig lidt reel viden om, hvad det der ufo var 
for no’et. Og så ellers bare bide tænderne 
sammen og dukke mig, til det her var dam¬ 
pet af. Jeg anskaffede mig noget mere ufo- 
litteratur, og lukkede mig inde på gården 
med den i en forestilling om at kunne afba¬ 
lancere mit »hys« med konkrete fakta. 

I begyndelsen hjalp det lidt, men da jeg 
havde fået læst det hele igennem (det her 
kunne jeg mærkeligt nok fint samle mig 
om), var forvirringen total, og ballonen 
steg nok en tak! 

Noget godt havde jeg dog fået ud af det. 
Det viste sig, at jeg vist ikke var den eneste, 
der var havnet i den tilstand, og at ingen af 
os blev taget ned fra den. 

Jeg blev enig med mig selv om, at når 
dette her engang var overstået, ville jeg 
prøve at gøre et eller andet for disse menne¬ 
sker. 

I løbet af nogle uger dalede jeg langsomt 
ned på jorden igen og tænkte, at nu varede 
det ikke så længe, før jeg blev mig selv. 

Jeg skulle aldrig have læst George Adam¬ 
skis bog om telepati! Med al respekt for 
ham i øvrigt, så fik jeg det altså ikke godt af 
det. 

Jeg så ganske vist ikke ufoer alle steder 
mere, men nu begyndte jeg at se rummænd! 

Og høre dem! 

Til min sorg steg min ballon til nye høj¬ 
der, mens jeg hang og sprællede nedenun¬ 
der, og alverden igen stod og grinede ad mig. 
Min eneste trøst var, at jeg i mine højder 
mødte andre balloner, og de, der hang ne¬ 
denunder, havde det mindst lige så elendigt 
som jeg. 

I denne næste fase så jeg som sagt rum¬ 
mænd overalt. 

Hvis et menneske på nogen måde virkede 
underligt på mig, så var det med det samme 
fra rummet. 

Jeg lukkede mig igen inde på min gård og 

tilbragte meget tid med at forklare mig selv, 
at den og den SEL VFØLGELIG IKKE var 
en rummand! Hvad skulle sådan nogen dog 
kunne lære af os, andet end dårlige vaner! 

Da jeg endelig havde fået overbevist mig 
selv om det, faldt jeg lidt til ro... en dags 
tid. 

Nu kunne man selvfølgelig med fuld ret 
spørge, hvorfor jeg ikke bare slap ballonen, 
inden den lettede igen. Men det kan man 
ikke i den tilstand. Man kan ikke give slip 
på noget som helst! Det er, som om man er 
gået i krampe. 

Samme aften, henad midnat, dukkede 
der fremmedartede »stemmer« op inde i 
hovedet på mig. Jeg blev temmelig bange 
for resterne af min forstand, men efter et 
stykke tid gik det op for mig, hvad det var. 
Hvad det var, der skete med mig! 

Min sjæl havde fået sådan een på godda¬ 
gen af det, jeg så, at den stadigvæk så stjer¬ 
ner, og mit ubevidste projicerede — fik mig 
til at tro — at indre personligt indhold var 
det samme som ydre forhold. Jeg havde 
simpelthen ikke kunnet kende forskel på 
det, der var blevet provokeret frem i mit 
ubevidste og virkeligheden. 

Så mine »stemmer« var en slags Raudive 
stemmer- (sandsynligvis indhold fra det 
ubevidste, der projiceres som stemmer en¬ 
ten i den ydre virkelighed eller som stem¬ 
mer inde i hovedet. Disse stemmer kan un¬ 
der særlige omstændigheder optages på 
bånd, noget å la psykofotografering). Dem 
kendte jeg! Jeg faldt helt til ro, mens jeg 
nøje lyttede til mine stemmer, der »talte« 
klart og tydeligt inde i hovedet på mig. 

Disse her insisterede på, at de var rum- 
mænd, og at de havde brug for mig, og op¬ 
førte sig nøjagtig som Raudive stemmer 
skal: påståelige, selvmodsigende, en tilbø¬ 
jelighed til at spå og give falske løfter, be¬ 
kræftende mine personlige fordomme, men 
også med meget visdom, men udviste også 
tydelige tegn på »irritation«, hvis man gik 
deres påstande nærmere efter i sømmene. 

Nogen egentlig træning i at optage dem 
på bånd turde jeg ikke gå ind i af frygt for 
at miste min nyligt genvundne ro. Til ge¬ 
ngæld fik jeg dem tolket som personlige 
drømme, og det hjalp meget. Efterhånden 
som de var »tømte«, dampede de af. 

Det hjalp nok også meget, at jeg simpel¬ 
then ikke troede på »dem«. Hvad skulle 
evt. interstellare rejsende dog kunne bruge 
en, i den sammenhæng, komplet betyd¬ 
ningsløs person som mig til? Hvis de ville 
mig noget, kunne de sgu lande i min bagha¬ 
ve! 

Endelig kunne jeg så tage fat ved proble¬ 
mets rod. Hvorfor havde jeg reageret så 
kraftigt på så lidt? 

Jaeh... for mange problemer, flere end 
jeg kunne magte, og jeg gik som regel alene 
med dem. Jeg havde undervurderet, præcis 
hvor stærkt mit ønske om bare at komme 
væk fra det hele var blevet. Fortrængt det, 
simpelthen. 

På en eller anden måde havde jeg fået det 
der oppe i himmelen til at være et ufo, be¬ 


vidst og ubevidst smeltede drømmen om at 
komme væk sammen med begrebet rum¬ 
skib og blev til at kunne komme væk med et 
rumskib. Men da min bevidsthed fortalte 
mig, at den mulighed var så lille, at den slet 
ikke var der, og min moral fortalte mig, at 
det var pinligt at stikke af fra problemerne, 
lagde jeg, stadig ubevidst, låg på en vildt 
kogende gryde. 

Det skal jo gå galt. Låget sprang af, gry¬ 
den kogte over, og jeg blev hysterisk, for¬ 
virret og bange. 

Jeg blev nogenlunde mig selv igen, da jeg 
forstod det... eller., mig selv? 

Jeg var blevet en helt anden. Jeg havde 
fået en ny livsholdning og en helt ny moral. 
Jeg har altid været religiøs, men nu havde 
det fået helt nye dimensioner. Jeg vil vove 
at påstå, at jeg blev et bedre og mere helt 
menneske af den omgang. 

I begyndelsen af november var det meste 
overstået, og jeg kunne slet ikke kende mig 
selv. 

Jeg skriver denne artikel med risiko for 
at blive til grin. Men det skal gøres, for der 
er mange andre end mig, der »sidder fast« i 
dette ufo-syndrom, som man har kaldt til¬ 
standen, og mange af dem er ikke i stand til 
at skrive om den. I værste fald er de ikke i 
stand til noget som helst! Det er også dem, 
jeg skriver for og til: De behøver ikke at 
finde Dem i hånlige grin og dumme menne¬ 
sker, der gør nar af noget, de end ikke ved 
noget om. Bare frem med det! Snak om 
det! Ja, De bliver nok til grin, det blev jeg. 
Men det skal ud. Jo flere, der snakker, jo 
færre vil der grine... 

Men, det er ikke alle, der griner ad Dem 
eller ikke vil tage Dem alvorligt, og der er 
en vej ud af den tilstand. Jeg fandt den, så 
kan De også! 


Til dem, der endnu ikke har prøvet sådan 
noget eller som smågriner lidt, vil jeg bare 
sige, at jeg ikke håber, I nogen sinde kom¬ 
mer ud for det. Det kan nemlig godt være 
noget af et mareridt. 

Det er syge og elendige mennesker, I har 
med at gøre. De kan ikke bruge bedreviden- 
hed eller hånlige grin til noget, heller ikke 
nervepiller og lange diagnoser på dyre 
fremmedord. Her skal menneskelighed til: 
respekt, forståelse og en vis ømhed... det 
kan da ikke være så svært. 

Selvfølgelig er der vidt forskellige årsager 
til, at hysteri bliver udviklet, men jeg håber 
alligevel med denne artikel at kunne skabe 
en debat om det her problem. Ofrene for 
dette syndrom skulle jo gerne have hjælp 
og ikke »motiveres« til at måtte gemme sig, 
indtil det måske går over, »så vi andre kan 
få fred for dem!« □ 

Efterskrift: 

Selve observationen skyldes efter SUFOIs 
opfattelse en satellit , evt. russernes rumsta¬ 
tion MIR eller SALJUT 7. Lysstyrken og 
tidspunktet , ca. 37 minutter før solopgang, 
støtter dette. 

Der er under alle omstændigheder tale 
om et lys , hvis udseende og opførsel ganske 
dækker et helt naturligt fænomen. Der er 
intet usædvanligt ved selve fænomenet - 
kun observatørens reaktioner er bemærkel¬ 
sesværdige. 

Som nævnt i indledningen desværre ikke 
et ganske enestående tilfælde , og SUFOI er 
enig /', at mennesker med sådanne oplevel¬ 
ser har behov for hjælp og forståelse fra 
omgivelserne. 

Reaktioner fra læserne på denne beret¬ 
ning er meget velkomne! 

Torben Birkeholm. 


FOCUS PÅ UFO’er 

diasserie - teksthæfte - lydbånd 

FOCUS PÅ UFO’er sætter fokus 
på: 

• klassiske danske og uden¬ 
landske observationer 

• computeranalyse af fotos 

• spændende fotosager 

• officielle ufo-studier 

• ufologien i Danmark 

FOCUS PÅ UFO’er giver en god introduktion til et studie af ufo-fænomenerne. 
Leveres komplet med 36 dias, farve og s/h, lydbånd af 25 minutters varighed, 
samt et teksthæfte på 32 sider med billedtekster, kildehenvisninger og litteratur¬ 
liste. Alt sammen i et handy 3-fløjet Hias-ringbind. 

kun kr. 340,-. 

Bestilling foretages ved at indbetale kr. 340,- (+ kr. 12,- porto/ekspedition) på 
giro 9 11 77 25, SUFOI, Postboks 6, 2820 Gentofte. Mærk modtagerdelen 
»FOCUS PA UFO’er«. 

Arbog for 
ufo-litteratur 

1988 


Synes du, at ufo-bøger er spændende, 
irriterende eller bare interessante. 


så er UFO-VISION lige noget for dig. 

UFO-VISION bringer anmeldelser af ufo-litteratur, både dansk og udenlandsk. Dels helt 
nye bøger og dels ældre bøger, der af en eller anden grund fortjener en omtale. 

UFO-VISION bringer også længere artikler, som kan danne udgangspunkt for et videre 
selvstudium af et bestemt emne. 

1987-udgaven blev en stor succes. 1988-udgaven ligger klar nu, men skynd dig! Vi har kun 
bøger til de første 100 købere! 

UFO-VISION giver dig mange timers spændende læsning. 

Her er blot et lille udpluk af indholdet: 


★ UFO-litteraturens Top 10. Bøgerne du bør have i samlingen! 
ir Da de flyvende tallerkener indtog biograferne. 

ir Videnskabens grænser (om Loch Ness uhyret. Den afskyelige 
Snemand, UFOer m.m.) 

★ Grænsevidenskabelig litteratur. 

★ Top Secret UFO Dokumenter. Manipulation og forfalskning. 

★ Årets bøger i USA og Europa. 


UFO-VISION er i A4-format og trykt i professionelt udstyr 


kr. 78," 


UFO-VISION bestilles ved at indbetale kr. 78,- + kr. 12,- (ekspedition/porto) på giro 911 7725, SUFOI, 
Postboks 6, 2820 Gentofte. — Mærk modtagerdelen »UFO-VISION 1988«. 


Læs UFO-VISION - og vær velorienteret. 
Verdens eneste årbog om ufo-litteratur. 



